RUSI DOLAZE: Kurir u Moskvi na najvećem svetskom sajmu turizma! Štand Srbije u punom sjaju - zavirite u čuvenu manifestaciju MITT 2019!\nRUSI DOLAZE: Kurir u Moskvi na najvećem svetskom sajmu turizma! Štand Srbije u punom sjaju - zavirite u čuvenu ...\nMOSKVA - Najveće turističke zemlje sveta imaju prioritetan zadatak: dovući ruske turiste u svoju zemlju! Upravo zato je MITT, Međunarodni sajam turizma u Moskvi, jedna od pet najvećih manifestacija ovog karaktera na planeti! Više od 1.700 izlagača iz čak 200 država i regiona ...\nUsvojeni „poljoprivredni zakoni”\nSkupština Srbije usvojila je paket „poljoprivrednih zakona” kojima se, između ostalog, omogućava da se 600 naših preparata za zaštitu bilja proizvodi sve do ulaska Srbije u EU, ali i veća bezbednost hrane. Usvojeni su i zakoni o ugostiteljstvu i o turizmu, koji, kako tvrdi ...\nPOD IZGOVOROM RAZVOJA TURIZMA: Vojvodina godinama dodeljuje novac kafićima, picerijama, restoranima…\nEspreso - 14.03.2019\nPrema Zakonu o turizmu, Autonomna Pokrajina Vojvodina ima pravo da donosi sopstveni program razvoja turizma ako je on u skladu s važećom nacionalnom Strategijom za razvoj turizma Turizam je u Srbiji još od 2006.\nInspektori "anonimno" u kontroli turističkih agencija\nDepozit za otvaranje turističkih agencija, mogućnost da se turistički inspektor pojavi anonimno kao kupac aranžmana i oduzimanje licenci za rad turističkoj agenciji kojoj se dva puta u jednoj godini zabrani rad novine su danas donetog Zakona o turizmu.\nUsvojeno: Turističke agencije pored polise moraju da daju i depozit\nSkupština Srbije usvojila je Zakon o turizmu i Zakon o ugostiteljstvu. Cilj zakona je, tvrde u Ministarstvu turizma, da se zaštite putnici i oni koji u tim oblastima posluju po zakonu i da se smanji siva ekonomija u tim delatnostima.\nUsvojeni zakoni o hrani i turizmu\nSkupština Srbije usvojila je više zakona, izmena i dopuna Zakona, među kojima su – Zakona o bezbednosti hrane, Zakon o turizmu i ugostiteljstvu, Zakon o Centralnom registru ...\nSkupština Srbije usvojila nove zakone o turizmu i ugostiteljstvu, a evo koje PROMENE donose\nSkupština Srbije usvojila je danas Zakon o turizmu kojim se omogućava veća zaštita korisnika turističkih usluga i smanjuje se siva ekonomija. U narednom periodu, kako se navodi, očekuju se pojačane kontrole poslovanja turističkih agencija (ugovori, plaćanja, izdavanje fiskalnih ...\nProšle godine tri miliona Rusa noćilo u Crnoj Gori, više od pola u Budvi\nU Crnoj Gori prošle godine je ostvareno više od tri miliona noćenja ruskih turista, od čega je dva miliona bilo u Budvi, rekla je direktor budvanske Turističke organizacije Maja Liješević na Moskovskom međunarodnom sajmu putovanja i turizma "MITT 2019".\nTURISTIČKI INSPEKTORI I NA TAJNOM ZADATKU: Odsad mogu da se maskiraju u turiste i provere šta se radi!\nBEOGRAD - Depozit za otvaranje turističkih agencija, mogućnost da se turistički inspektor pojavi anonimno kao kupac aranžmana i oduzimanje licenci za rad turističkoj agenciji kojoj se dva puta u jednoj godini zabrani rad novine su danas donetog Zakona o turizmu.\nSkupština usvojila Zakon o turizmu i Zakon o ugostiteljstvu\nDanas - 14.03.2019\nSkupština Srbije usvojila je danas Zakon o turizmu i Zakon o ugostiteljstvu čiji je cilj, kako tvrde u Ministarstvu turizma, da se zaštite putnici i oni koji u tim oblastima posluju po zakonu i da se smanji siva ekonomija u tim delatnostima.\nPredstavnici Srbije na Međunarodnom sajmu turizma u Moskvi\nRTV - 13.03.2019\nAktivni odmor, planinski centri, jake kulturne veze između Rusije i Srbije, ukusna hrana, kvalitetne banje, ovogodišnji su adut Turističke organizacije Srbije (TOS) na najvećem ruskom sajmu u Moskvi-MITT. MITT je jedna od pet najznačajnijih turističkih berzi na svetu, a TOS ove ...\nPoslanici Skupštine Srbije, nakon nekoliko dana rasprave usvojili su danas Zakon o turizmu kojim se omogućava veća zaštita korisnika turističkih usluga i smanjuje se siva ekonomija. Zakon o turizmu obavezuje turističke agencije, da pored obavezne garancije putovanja moraju da ...\nInspektori od sad i "anonimno" u kontroli TURISTIČKIH AGENCIJA\nUsvojeni novi propisi za turističke agencije: Cilj zaštita putnika\nBizLife - 14.03.2019\nŠTA SE SVE PROMENILO? Usvojen je NOVI ZAKON O TURIZMU, usklađen je sa EU!\nU narednom periodu, kako se navodi, očekuju se pojačane kontrole poslovanja turističkih agencija Skupština Srbije usvojila je danas Zakon o turizmu kojim se omogućava veća zaštita korisnika turističkih usluga i smanjuje se siva ekonomija .\nEvo šta za agencije znači novi Zakon o turizmu\nSkupština Srbije usvojila je danas Zakon o turizmu i Zakon o ugostiteljstvu čiji je cilj, kako tvrde u Ministarstvu turizma, da se zaštite putnici i oni koji u tim oblastima posluju po zakonu i da se smanji siva ekonomija u tim delatnostima.Zakon o turizmu obavezuje turističke ...\nKO IZDAJE STAN NA DAN, NEĆE VIŠE MOĆI DA POBEGNE DRŽAVI: Od danas porez mora da se plati!\nBEOGRAD - Skupština Srbije usvojila je danas Zakon o turizmu i Zakon o ugostiteljstvu čiji je cilj, kako tvrde u Ministarstvu turizma, da se zaštite putnici i oni koji u tim oblastima posluju po zakonu i da se smanji siva ekonomija u tim delatnostima.


Načelnik opštine Krupa na Uni, Mladen Kljajić priča za Srpskainfo da je sada završena izgradnja podruma.\n- Radovi se i dalje izvode, a nakon što se izgradi kuća uslediće vanjski radovi, odnosno uređenje dvorišta i okoline Ćopićeve kuće - kaže Kljajić.\nO obnovi kuće slavnog pisca priča se već pet godina. Tada je saopšteno da je Vlada Azerbejdžana donirala novac za njenu obnovu.\nKljajić kaže da je tada ova opština pismenim putem obaveštena da donacija iznosi 26.000 evra. Međutim, radovi su počeli u novembru 2017., kada je firma iz Doboja pripremila zemlju za gradnju te salila temelj.\nDve godine nakon toga u projekat obnove Ćopićeve rodne kuće uključila se i Vlada RS koja je obezbedila 100.000 KM za prvu fazu radova.\nKlajić smatra da se konačno ozbiljno prišlo ovoj priči i tvrdi da urađeno dokazuje da ima napretka.\n-Kuća Branka Ćopića treba da bude oličje Krupe na Uni, Potkozarja i Grmeča, i da bude napravljeno nešto što je zaslužio naš pisac-ističe Klajić.\nOn dodaje da će ova lokalna zajednica obezbediti električnu energiju i uraditi uličnu rasvetu. Nada se da će biti u mogućnosti da još pomognu završetak ovog projekta koji se zove „Bašta sljezove boje“.\n-Nadam se da ćemo mi u opštini moći barem da obeležimo tablama okolinu. Tu treba da budu prateći objekti, mesta gde učenici mogu da sede, mokri čvorovi, atelje. Obećanje je bilo da bi sve škole od Modriče naovamo mogle da imaju obaveznu posetu kuće Branka Ćopića - kaže Kljajić.\nOn dodaje da cijeli projekat uređenja kuće sa okolinom košta 238.000 KM.\nIz Ministarstva prosvjete i kulture RS za Srpskainfo su saopštili da bi radovi na izgradnji rodne kuće Branka Ćopića, ukoliko sve bude teklo planiranom dinamikom, trebalo da budu završeni do 15. juna ove godine.\n-Vlada Republike Srpske prošle godine izdvojila je sredstva za završetak prve faze izgradnje rodne kuće Branka Ćopića, odnosno zanatsko-građevinske radove. Za ovu fazu je obezbeđeno 100.000 KM, ostatak će biti obezbeđen ove godine. U drugoj fazi planirano je unutrašnje uređenje kuće i vanjskog prostora -naveli su iz Ministarstva prosvjete i kulture RS.\nPoklon za stogodišnjicu rođenja\nIz Ministarstva prosvete i kulture RS kažu da je projekat „Bašta sljezove boje“ osmišljen 2015. godine, povodom 100 godina od rođenja Branka Ćopića kako bi se revitalizovalo Ćopićevo rodno mjesto.\nBranko Ćopić rođen je 1. januara 1915. u Hašanima. Tragično je okončao život u Beogradu 26. marta 1984. godine. Pored priče „Bašta sljezove boje“ najmlađima je poznat i po djelima „Orlovi rano lete“ i „Doživljaji Nikoletine Bursaća“.


Otpremnine nastavnicima sa manjim fondom časova\nAvgust 02, 2015 09:07\nMinistar je za RTS rekao da su plate u srpskoj prosveti takve da bi svi kojima bi bilo ponuđeno da posao napuste uz otpremnine to prihvatili, ali je dodao da nije želja da to "previše njih prihvati".\n"Želimo da oni koji rade imaju što veći fond časova i da zaista mogu da žive od toga", kazao je Verbić.\nKada je reč o višku zaposlenih u prosveti, Verbić je rekao da je proces socijalnog programa složen, i da je u toku zajednička akcija sindikata i direktora, kao i da očekuje povratnu informaciju o tim razgovorima.\nPrema njegoviom rečima, direktori škola i predstavnici prosvetnih sindikata tokom avgusta, a najkasnije do septembra, treba da predoče podatke o broju nastavnika sa nepotpunim brojem časova i predlogom kako da se njihov fond popuni.\n"Za ukrupnajavanje fonda časova postoje jasna pravila dogovorena posebnim kolektivnim ugovorom", rekao je ministar.\nVerbić je rekao i da se nada da će posle izglasavanja Zakona o udžbenicima đaci učiti iz raznovrsnijih i kvalitetnijih udžbenika i dodao da ne očekuje više cene knjiga.\nVerbić je rekao da je do sada postojao strah da ako udžbenici ne liče na ono što su recenzenti zamislili da to neće proći u nastavu.\n"Sada ćemo imati određeno i ko su ocenjivači, a i mogućnost da se isprave greške u knjigama", naveo je ministar i da dodao da će novi Zakon o udžbenicima doneti veću slobodu i kreaktivnost.\nPrema njegovim rečima, ta raznovrsnija ponuda ne bi trebalo roditelje skuplje da košta.\n"Postojaće komisija koja će odrediti maksimalnu cenu i biće zabranjeno prodavanje po višoj ceni", naveo je Verbić.\nGovoreći o novinama, ministar je rekao da je ideja da se omogući i nasleđivanje udžbenika, da se biraju na četiri godine. Međutim, kako je dodao, neće se insistirati da oni udžbenici koji su juče prihvaćeni da se menjaju.\nPrvo će biti konkursi za one udžbenike koje nismo imali, poput onih za nacionalne manjine ili neke srednje stručne škole, naveo je ministar i dodao da će za sledeću godinu biti pripremnjeni priručnici za te srednje stručne škole, a za dve godine i udžbenici.\nVerbić se nada da će se sprečiti nagomilavanje udžbenika, koje je postojalo do sada jer, kako je naveo primer do sada su svi hteli da prave bukvar, a nisu hteli da prave udžbenike za srednje škole\n"Idaja ovoga je da obezbedi udžbenike za sve đake. Naći model i za decu sa teškoćama u razvoju i manjine", naveo je Verbić.\nSZO donirala zaštitnu opremu Kliničkom centru Srbije 16\nPopovićeva sa predsednicom Društva sudija Srbije o gorućim problemima u pravosuđu 6\nPočela sednica Kriznog štaba, u fokusu vakcinacija 11\nMUP dodelio priznanja najistaknutijim policajcima 12\nSećanje na žrtve Novosadske racije 11


NBS: Raste inflacija, ali i srpska ekonomija - Biznis i Finansije\nHome\tVestiEkonomija\tNBS: Raste inflacija, ali i srpska ekonomija\nReferentna kamatna stopa ostaje na nivou od jedan odsto, dok će stopa inflacije će biti u porastu do sredine naredne godine, saopštio je Izvršni odbor Narodne banke Srbije (NBS). Napominje se da je postignuta stopa rekordne zaposlenosti u Srbiji od 50 odsto, bog dinamičnog privrednog rasta. Posebno se ističu izvozne aktivnosti Srbije, koje će ove godine ostvariti “najviši nivo do sada”.\nNBS očekuje usporavanje inflacije od drugog tromesečja 2022. godine, kada bi ona trebalo da se vrati u ciljane granice (na 3,0 ± 1,5%), uz mogućnost da se krajem naredne godine inflacija nađe i u donjoj polovini ciljanog raspona, ako se ima u vidu efekat više baze iz ove godine.\nNBS podseća da je prema podacima Republičkog zavoda za statistiku, međugodišnja inflacija u oktobru iznosila 6,6%, kao i da je tada tri četvrtine međugodišnje inflacije bilo zbog zbog većih cena hrane i energenata, na koje NBS ne može da utiče.\n“Bazna inflacija (indeks potrošačkih cena po isključenju hrane, energije, alkohola i cigareta), na koju mere monetarne politike više utiču, u oktobru je ponovo bila znatno niža od ukupne inflacije i iznosila je 2,7% međugodišnje”, tvrde u NBS.\nVeći troškovi na domaćem tržištu, kako se objašnjava, posledica su veće cene energenata u svetu, zbnatno većih cena transporta, kao i drugih primarnih proizvoda. Napominje se da u prilog zadržavanja inflacije na očekivanom nivou idu i mere Vlade Srbije kojima su ograničene cene osnovnih životnih namirnica.\nRast domaće ekonomije\nIzvršni odbor NBS je posebno istakao snažnu dinamiku rasta domaće ekonomije, koja je u sva tri tromesečja ove godine, kako se navodi “nadmašila očekivanja” i zbog koje je rekordno povećana zaposlenost u Srbiji, na čak 50 odsto.\nDodaje se da je realni rast bruto domaćeg proizvoda (BDP) u trećem tromesečju bio 7,7% na međugodišnjem nivou. Povoljna kretanja nastavljaju da beleže i uslužni sektori, koji su prošle godine bili najteže pogođeni pandemijom. Godišnji rast kako se ocenjuje ostvariće svi sektori osim poljoprivrede, koju je pogodila suša.\nIzvršni odbor NBS je naglasio da će prioritet domaće monetarne politike biti obezbeđenje stabilnosti cena i finansija, podrška bržem rastu domaće privrede i zaposlenosti, rastu izvoza i povoljnom investicionom ambijentu.\nNBS očekuje pad cene nafte i drugih primarnih proizvoda u narednoj godini, kao i stabilizaciju cena. Ubrzanje industrijske proizvodnje, pre svega u Nemačkoj, kako se dodaje, trebalo bi pozitivno da se odrazi na naš izvoz i ekonomsku aktivnost.


Odbojkašice i odbojkaši „Jahorine“ ciljaju bodove protiv ekipa iz Foče | Palelive.com\nPočetna Novosti Sport Odbojkašice i odbojkaši „Jahorine“ ciljaju bodove protiv ekipa iz Foče\nOdbojkašice i odbojkaši „Jahorine“ ciljaju bodove protiv ekipa iz Foče\nTokom vikenda, u prvenstvu Republike Srpske paljanski prvoligaši, odbojkašice i odbojkaši „Jahorine“, koplja ukrštaju i bodove „ciljaju“ protiv sportskih rivala iz Foče.\nU sklopu drugog kola Prve lige RS paljanske „Jahorinke“ u subotu 03. oktobra od 16.00 časova u dvorani „Peki“ snagu odmjeravaju sa odbojkašicama Maglića.\nIzabranice trenera Danila Tadića nisu najbolje otvorile šampionat, nadigrane su u „gradskom derbiju“ u Istočnom Sarajevu te u susretu sa čvrstim Fočankama traže ključ da slavljem zaliječe rane od poraza sa otvaranja prvenstva.\nNajmlađa „starterka“ paljanskog sastava, koja je prošle sezone potvrdila veliki potencijal i da ima talenta i dara na pretek, „tehničar“ Anja Gutalj uvažava sportskog rivala, smatra da neće biti lako, ali vijeruje u svoj sastav da će ući u meč i izvući maksimum svojih mogućnosti. Očekuje povoljan razultat.\nFočanski prvoligaš u susretu sa Jahorinom ima pobjedničke ambicije te se očekuje neizvijesna odbojkaška predstava, a stabilnija ekipa biće bliža pobjedi.\nU ostalim utakmicama drugog kola koje je na rasporedu 03. i 04. oktobra u Višegradu, „višegradske vile“ u derbiju dočekuju „Sokolice“ iz Istočnog Sarajeva, a u Čajniču nadmetaće se Stakorina i odbojkašice Glasinca. Snagu u Bileći odmjeravaju Hercegovac i Laktaši, a u Mrkonjić Gradu igraće Balkana i Crvena Zvijezda iz Obudovca.\nPaljani „ciljaju“ bodove protiv Maglića\nU derbiju drugog kola prvenstva Republike Srpske odbojkaši MOK „Jahorine“ u subotu, 03. oktobra od 19.00 časova u SPC „Peki“ u Palama ciljaće bodove protiv ekipe Maglića iz Foče.\nDobro raspoloženi, nakon startne pobjede i upisanih bodova na „vrućem“ parketu Gradiške, izabranici trenera Vladana Savića, oprezno i čvrsto stojeći na zamlji sa vijerom u svoje snage dočekuju sportskog rivala iz Foče.\nPrekaljen u mnogim premijerligaškim „okršajima“ pouzdani i sigurni, paljanski „libero“ Bojan Aleksić u najavi za meč izjavio je da očekuje neizvijesnu i uzbudljivu utakmicu. Očekuje tešku borbu za svaki poen, ali vjeruje u svoju ekipu da će dati maksimum te iz punu pažnju i koncentraciju uz malo sportske sreće ostvariti povoljan razultat.\nPitaće se i odbojkaši iz Foče jer su u novoj sezoni pojačali redove, postavili su najviše ciljeve i u meču sa domaćinom ističu ambicije i za premijerligašku elitu, pa se očekuje neizvijestan meč, a nijanse i sportska sreća odlučiće o pobjedniku.\nU ostalim mečevima drugog kola prvenstva RS sastaju se i Majevica – Tempo, Pelagićevo – Drina i Modriča – Gradiška, a slobodna će biti ekipa Crvene Zvijezde.\nPrethodni članakZaplijenjene veće količine bespravno posječenih trupaca\nNaredni članakAmbasada Češke pomogla izgradnju parka i igrališta


Pominjalo se da su neki klubovi zainteresovani za Hakana Çalhanoğlua, ali je isto tako bila i informacija da Milan želi da ga zadrži. Ipak, sada su se stvari promenile, i Leonardo je spreman da proda ovog fudbalera, ali samo ako stigne prava ponuda.\nBorini će najverovatnije biti prodat Kinezima za relativno veliki novac, a ukoliko neko želi Çalhanoğlua, moraće da plati minimum 20 miliona evra.\nTurski reprezentativac je 2017. godine obukao dres "Rossonera", a oni su Leverkusenu platili 24 miliona evra za njegov potpis. Ovog leta su odbili ponudu Red Bull Leipziga koja je iznosila 30 miliona evra i sada su shvatili da su napravili ogromnu grešku.\nLeipzig je ponovo zainteresovan za dovođenje ovog igrača, ali više ne želi da ponudi toliko novca. Milan je spreman da sasluša sve ponude, ali Leonardo je rekao da on neće napustiti klub ukoliko neko ne ponudi 20 miliona evra.


Srbija za zdravstvo dala manje i od Albanije - Društvo - Dnevni list Danas\nPočetna » Društvo » Srbija za zdravstvo dala manje i od Albanije\nKoliko su novca evropske zemlje dale medicinarima u vreme epidemije korone\nMilica Radenković04.05.2020. 07:37\nSrbija izdvaja najmanje dodatnih sredstva za zdravstvo tokom epidemije korona virusa u poređenju sa ostalim evropskim zemljama, pokazuju podaci platforme Covid 19 Health System Response Monitor (HSRM), koja je nastala kao zajednički poduhvat evropske kancelarije Svetske zdravstvene organizacije, Evropske komisije, i Evropske observatorije za zdravstveni sistem i politiku.\nPrema ovim podacima naša zemlja izdvaja šest dolara po stanovniku (izraženo po paritetu kupovne moći), a sledi je Grčka sa 15 dolara, Letonija – 17 i Bosna i Hercegovina sa 20 dolara. Najviše para u vreme krize pak opredelile su Švajcarska (215), Estonija (225) i Litvanija (386).\nPodaci koje je predstavila platforma HSRM treba da pruže grubu sliku izdvajanja za zdravstvo u vreme krize izazvane epidemijom. Kako se naglašava, informacije koje su korišćene dobijene su na osnovu podataka dostupnih o zemljama na HSRM platformi do 27. aprila, kao i na osnovu razgovora sa stručnjacima iz različitih područja Evrope te ne predstavljaju zvanične statističke podatke analiziranih država.\nNa osnovu ovih informacija HSRM beleži da je među 24 posmatrane zemlje Srbija na poslednjem mestu po novcu koji je država opredelila kao dodatna sredstva za borbu protiv korone namenjena zdravstvu. Pored Srbije, iz regiona i Bosna i Hercegovina je izdvojila malo sredstava, dok Albanija sa 24 dolara i Hrvatska sa 28 stoje bolje. Podataka za Sloveniju, Crnu Goru i Makedoniju nema.\nPrema dostupnim podacima, država je do sada izdvojila dodatnih 2,2 milijardi dinara za zdravstvo koji su dati Republičkom fondu za zdravstveno osiguranje radi ublažavanja posledica kovida 19. Istovremeno za borbu protiv korone veliki deo novca stigao je iz inostranstva.\nPa je tako EU donirala Srbiji 7,5 miliona evra krajem marta.\nU istom periodu iz EU je najavljeno da će naša država moći da računa i na paket pomoći od 93 miliona evra u borbi protiv korone, od kojih je 15 dostupno za neodložne mere poput transporta i nabavke hitne medicinske opreme i materijala. Novac Srbiji donirali su još i Norveška (5 miliona evra) i Švajcarska (500.000 evra). Na kraju i Svetska banka ponudila je Srbiji pomoć od 20 miliona dolara, međutim kako je kazala premijerka Ana Brnabić, „za tim trenutno nema potrebe pošto država ima dovoljno svojih sredstava, zahvaljujući svemu što je po pitanju finansija urađeno u prethodnom periodu“.\nPored novčanih sredstava, Srbija je veliki deo donacija primila i u opremi i zaštitnim sredstvima. Pored poznatih ličnosti, građana iz sveta i zemlje, kao i kompanija, opremu Srbiji donirali su Evropska unija i Kina, Rusija, Ujedinjeni Arapski Emirati.\nVrednosti izražene po paritetu kupovne moći\nRadi lakšeg poređenja stvarne vrednosti sredstava izdvojenih za zdravstvo u različitim zemljama, svi iznosi su prvo korigovani za inflaciju, a zatim usklađeni sa paritetom kupovne moći iz 2017. godine (PPP), kako bi se kupovna moć dolara u SAD uskladila sa njegovom kupovnom moći u svakoj zemlji ponaosob.\nSrbija poslednja i po ostalim parametrima\nHSRM je takođe poredio zemlje i prema tome koliko su zapravo uložile dodatnih sredstava u borbu protiv korone ako se uzme u obzir koliko je njihovo ukupno izdvajanje za zdravstvo po glavi stanovnika. I prema tom poređenju, naša zemlja zauzima poslednje mesto. Izdvajanje naše zemlje od 6 dolara po glavi stanovnika predstavlja 0,7 odsto ukupnih sredstva izdvojenih za zdravstvo 2017. godine (784 PPP dolara po glavi stanovnika). Istovremeno, prve tri zemlje po ovom kriterijumu su Kipar (12,4 odsto), Estonija (14) i Litvanija (27,2). Primer Kipra pri tome se navodi kao zanimljiv, pošto se radi o zemlji koja inače ima manja ulaganja u zdravstvo u poređenju sa evropskim susedima.\n5 reagovanja na “Srbija za zdravstvo dala manje i od Albanije”\n04. maja 2020. u 12.04\nVučićev jad i beda\n04. maja 2020. u 19.34\nMedijske.slobode vece u.Albaniji.nego.u.Danasu.Zar je moguce da je.Danas cak i.iza.albanskih dnebnih novima.Rama je znaci moralna gromada za Panovica.Ne mogu da verujem.\n04. maja 2020. u 12.18\nAli, … ti je jedini nacin na kojimVucic neprekidno dobija ‘pohvale’ na od MMF-a!\nKada bi pristao da ukine drzavni sistem skolstva i penzije u Srbiji, … proglasili bi ga za svog Predsednika. Nije jednostavno stalno pozajmljivati ogromne pare za svoje faraonske puteve!\n04. maja 2020. u 12.27\nU Srbiji je platinasto doba i zato se toliko izdvaja za zdravstvo. Nikada bolja vremena.


Obilježavanje Dana Oružanih snaga Bosne i Hercegovine u kasarni „Adil Bešić“ u Bihaću\nPored pripadnika OS BiH, svečanosti su prisustvovali predstavnici Vlade USK-a, MUP-a USK-a, CZ USK-a, Grada Bihaća, pripadnici EUFOR-a iz LOT tima Cazin, te predstavnici medija sa područja USK-a. Komandant 2.pb/6.pbr pukovnik Sead Šehić kao domaćin svečanosti na lokaciji kasarne „Adil Bešić“ prije svega zahvalio se gostima i zvanicama na dolasku.\nU svom obraćanju naglasio je rezultate koje su postigli pripadnici OS BiH, a posebno je istakao doprinos pripadnika 2.pb/6.pbr u ciklusu obuke i rada. Značajno mjesto, u svom obraćanju, je dato i na uspješnoj saradnji sa civilnim strukturama vlasti, izvršavajući tako i jednu od zadataka iz misije ove jedinice.\nKako su ovakve svečanosti prilika za dodjelu stimulativnih mjera, ovom prilikom pročitane su naredbe o dodjeli nagrada i pohvala istaknutim pojedincima jedinice uz želju da im ove stimulativne mjere budu podstrek za njihov još veći doprinos u radu.\nObzirom na dobru civilno-vojnu saradnju sa ogranizacijama i institucijama, ovom prilikom pukovnik Šehić uručio je zahvalnice institucijama i organizacijama sa kojima je ova jedinica u proteklom periodu ostvarila zapaženu saradnju.


Srbija deklasirala našu reprezentaciju! • CG-Fudbal\nHome Reprezentacija Srbija deklasirala našu reprezentaciju!\nSrbija deklasirala našu reprezentaciju!\n21 Mar 2019. 16:19\nŽenska omladinska reprezentacija Crne Gore poražena je i u drugom prijateljskom duelu sa Srbijom – 5:0.\n– U prvom poluvremenu igrali smo dosta dobro, pa i dobar dio nastavka. Međutim, u finišu smo pali, a i bilo je vidljivo da je većina igračica Srbije starija od naših bar godinu, neke i dvije. Uz to, radi se o veoma kvalitetnoj ekipi, kazao je selektor Marić nakon utakmice.\nCRNA GORA – SRBIJA 0:5\n0:1 – Sara Savanović 15’, 0:2 – Lana Čolić 46’, 0:3 – Dušica Petrović 88’, 0:4 – Andrijana Pejčić 90’, 0:5 – Emilija Živković 90’+1\nPrevious articleFSCG: Počinje projekat „Fudbal u školama“\nSljedećaPočinje borba za EURO 2020


Za ozbiljniji razgovor i ubrzan pristup Srbije EU - European Western Balkans\nAutor EWB 03. 07. 2017.\nBRISEL – Predsednik Srbije Aleksandar Vučić izavio je danas, posle razgovora kod Federike Mogerini sa Hašimom Tačijem, da je dogovoren nastavak dijaloga i primena već postignutih dogovora.\n“Formiranje Zajednice srpskih opština se podrazumeva, tu nema daljih pregovora”, rekao je Vučić novinarima.\nPredsednik Srbije preneo je da je tražio ubrzan pristup Srbije EU.\nOn je rekao da je za pripreme za nastavak dijaloga potrebno mesec i po dana i istakao da nije isključeno da se dijalog nastavi na predsedničkom nivou. “Treba ozbiljnije i hrabrije da se razgovara o budućim odnosima”, rekao je Vučić.\n„Suštinski, koga strane budu odredile tako će biti. To je tehničko pitanje, koje nije od ključnog značaja. Postoje mnogo važnija pitanja od tehničkih”, istakao je on.\n„ZSO se podrazumeva kao nešto što mora da se sprovede. Nema dileme oko toga“, kazao je Vučić.\nVučić i Tači saglasili su se danas da rade na otpočinjanju nove faze dijaloga Beograda i Prištine radi normalizacije odnosa i pomirenja, saopštila je Evropska služba za spoljne poslove (EEAS).\nVučić i Tači su, takođe, odlučili da njihovi timovi počnu da rade na pripremama s tim u vezi, i naglasili važnost primene dosad postignutih dogovora u dijalogu bez odlaganja, navodi se u saopštenju objavljenom na sajtu EEAS-a.\nVisoka predstavnica EU za spoljnu politiku i bezbednost Federika Mogerini, koja je i potpredsednica Evropske komisije, bila je jutros u Briselu domaćin neformalnog sastanka Vučića i Tačija, a tom prilikom je potvrdila posvećenost EU evropskoj perspektivi celokupnog Zapadnog Balkana, zaključuje se u saopštenju.\nAleksandar VučićDijalog Beograda i PrištineEEASFederika MogeriniHašim TačiZajednica srpskih opština


Carinski punkt na administrativnoj liniji između centralne Srbije i Kosova i Metohije još jedno je u nizu pitanja na kojima se pokazuje razmimoilaženje članica vladajuće koalicije. Naime, Dušan Proroković, predsednik Odbora Skupštine Srbije za Kosovo i Metohiju i funkcioner Demokratske stranke Srbije zatražio je od Ministarstva finansija da povuče svoju Uredbu o prometu robe preko administrativne granice sa Kosovom, zahtevajući da se to desi već na prvoj narednoj sednici Vlade, u četvrtak.\n“Ukoliko ovaj stepen tvrdoglavosti bude i dalje među predstavnicima Ministarstva finansija, onda ćemo i mi biti maksimalno tvrdoglavi pa ćemo prekinuti postojeće zasedanje Skupštine Srbije, donećemo zakon koji će regulisati ovu oblast. Normalno, svaki zakon derogira svaku uredbu, tako da ova uredba koja je na snazi svakako će biti kratkog životnog veka.”\nProroković kaže da postoje i druga rešenja za kontrolu robe poput intenzivnijeg rada finansijske policije. Istovremeno, nezadovoljni srpski privrednici sa Kosova blokiraju puteve na administrativnoj granici zbog uvođenja carinskog puntka na toj liniji. Marko Jakšić, jedan od lidera Srba severnog Kosova kaže da se time odvaja Kosovo od Srbije.\n“To je carina sa svim svojim simbolima, špedicijom, pečatom, voskom, plombom. Sa druge strane, što se svim srpskim firmama sa prostora Kosova i Metohije ukida dozvola za rad jer ne mogu da dobiju takozvani PDV registar, i sa treće strane što se veliki broj srpskih firmi upućuju na takozvanu UNMIK-ovu carinu, ako žele da bilo kako uzimaju robu sa Srbijom. Znači izdvajanje iz ekonomskog tkiva Srbije.”\nMinistar finansija Mlađan Dinkić kao ni njegovi zamenici danas zbog službenih obaveza nisu bili u Ministarstvu, ali nam je u Dinkićevom kabinetu rečeno da carinski punkt na administrativnoj liniji između centralne Srbije i Kosova ne može i neće biti ukinut, jer je jedino tu moguće sprečiti šverc i cariniti robu uvezenu iz drugih zemalja, a koja se preko teritorije Kosova unosi u centralnu Srbiju. Za robu koja ima dokaz da je proizvedena na Kosovu a koja se unosi u centralnu Srbiju ne plaća se carina, već samo PDV, koji plaćaju i svi proizvođači u samoj centralnoj Srbiji, a da su po Zakonu o PDV i svojim kvalifikacijama jedino carinici kompetentni da utvrđuju osnovicu za plaćanje PDV i klasifikuju robu. U kabinetu ministra finansija nam je takođe rečeno da je nedavnom izmenom Uredbe Vlade ukinuta obaveza proizvođača i preduzetnika sa Kosova da za potvrdu o domaćem poreklu robe idu na punkt UNIMIK-a u južni albanski deo Kosovske Mitrovice. Tu potvrdu mogu da dobiju u lokalnoj nadležnoj jedinici poreske uprave i da je predaju nadležnom carinskom organu na administrativnoj granici. Dakle, u Ministarstvu finansija zaključuju da to nije nikakvo političko pitanje, već odlučno nastojanje da se onemogući uvoz makedonskog i turskog paradajiza, mesa i druge robe, koja bez plaćenih dažbina uništava domaću proizvodnju u Srbiji. Međutim, Marko Jakšić na opasku da Ministarstvo finansija svojim uredbama pokušava da spreči šverc, kaže da je to prazna priča:\n“Švercuje se svuda pa niko ne uvodi carine. Ne možete da uvedete carine u jednom delu zato što se, recimo, prenosi krastavac iz Makedonije ili brazilska kobasica. Šverca je bilo uvek i šverca će biti, ali vi ne možete da uvodite carinu na jednom delu svoje teritorije, ne možete ceo privredni sistem da izbacujite iz privrednog sistema Srbije i ne možete da upućujete Srbe na privredni sistem Ramuša Haradinaja. PDV služi samo kao način da se uvede službena carina po sistemu da se Vlasi ne sete.”\nA pojedini poslanici G17 Plus, stranke kojoj pripada ministar finansija, rekli su nam u neformalnim razgovorima “da li Uredbu treba ukinuti kako bi Bogoljub Karić zaradio još nekoliko miliona”. A šef Poslaničke grupe G17 Plus Miloljub Albijanić, kaže da Ministarstvo finansija uvodi red i da je bitna kontrola protoka robe na administrativnoj granici sa Kosovom.\n“Nije tu uvedena nikakva carina za proizvode iz Srbije ili za proizvode gde žive Srbi sa Kosova i Metohije, nego prosto kontrola. Kako mi možemo da protok robe kontrolišemo sa albanske teritorije Kosova i Metohije, sad da mi bilo ko odgovori na to pitanje. Ako može na albansku teritoriju da uđe iz Makedonije ili iz Albanije, pa na koji način država Srbija da kontroliše protok robe koji stiže sa albanske teritorije? I to je suština čitave priče.”


Anketa NBS: Bankari i privrednici očekuju nisku inflaciju | Gde Investirati\nAnketa NBS: Bankari i privrednici očekuju nisku inflaciju\nAnketa koju je u junu provela Narodna banka Srbije pokazuje da finansijski sektor i privreda u narednom periodu očekuju nisku i stabilnu inflaciju.\nFinansijski sektor očekuje da će međugodišnja inflacija u junu 2017. godine biti na nivou od 2,5%. Inflaciona očekivanja finansijskog sektora za godinu dana unapred se više od dve i po godine kreću u granicama cilja Narodne banke Srbije (4,0±1,5%).\nIstovremeno, privreda očekuje da će međugodišnja inflacija u junu 2017. biti na nivou od 2,0%.\nInflacija koju za dve godine unapred (odnosno za jun 2018) očekuju finansijski sektor i privreda je, takođe, niska i stabilna, i iznosi 2,8% kod finansijskog sektora i 2,0% kod privrede.\nUsidrena inflaciona očekivanja doprinose povećanju efikasnosti monetarne politike u održavanju niske, stabilne i predvidive inflacije u srednjem roku, kaže se u saopštenju NBS.\nPrevious Vršački vinogradi potpisali ugovor o strateškom partnerstvu sa Profineksom\nNext Cene kafe rastu šesti mesec uzastopno\nTags inflacija u SrbijiNBS\nTrgovinska razmena Srbije i Slovenije u 2016. premašila milijardu evra\nZavršavajući dvodnevnu sednicu u Ljubljani, slovenačko-srpska komisija za ekonomsku saradnju zaključila je danas da su trendovi u bilateralnoj trgovini i poslovnoj saradnji ohrabrujući, procenivši da je trgovinska razmena dve zemlje


Svi detalji boravka pape Franje u Sarajevu (FOTO+VIDEO)\nPoglavar Rimokatoličke crkve papa Franja posetio je danas Sarajevo.\nMere obezbeđenja u gradu bile su na najvišem nivou, o čemu svedoče i fotografije koje je za Naš Biro napravila Epsara Čemernica:\nPapa Franja, koji se nalazi u jednodnevnoj državničkoj i pastoralnoj poseti Sarajevu pod motom "Mir vama", dočekan je ispred zgrade Predsedništva BiH. Tokom susreta sa predstavnicima državnog vrha naglasio je da je radostan što je u gradu koji je ponovo postao mesto dijaloga i suživota.\nPapu je na aerodromu u Sarajevu dočekao Mladen Ivanić, predsednik Predsedništva BiH:\nLet belih golubica\nPapa Franjo se ispred zgrade Predsedništva BiH poklonio zastavi Bosne i Hercegovine, što je izazvalo oduševljenje građana, piše Klix.ba\n"I u našem vremenu težnja za mirom i trud oko njegovog postizanja sukobljavaju se s činjenicom da se u svetu trenutno vode toliki oružani sukobi. To je jedna vrsta trećeg svetskog rata, koji se vodi u "delovima" pa se, u kontekstu globalne komunikacije, doživljava prava ratna klima", rekao je Papa u svojoj propovedi održanoj pred 70.000 ljudi na stadionu Koševo.\nSarajlije su s' nestrpljenjem mesecima isčekivale dolazak pape u njihov grad. Za ovu svečnu priliku izrađena je posebna stolica koju je iz rezbarske radionice Hajder Art u Zavidovićima do dopremanja u Sarajevo čuvala policija.\nTokom jednodnevnog boravka u Sarajevu, poglavar Rimokatoličke crkve poručio je da u “BiH mir i sloga među Hrvatima, Srbima i Bošnjacima i podsticaji kojima se to neguje ali i srdačni odnosi imaju važnost koja seže van granica BiH”.\n- Ovome se daje svedočanstvo celom svetu da je saradnja među religijama i te kako moguća, kako pluralizam može biti podstaknut za rešavanje najdubljih problema i kako se najdublje rane mogu zaceliti zajedničkim hodom - preneo je RTS.\nSlike preuzete sa "Antena Sarajevo"\nTokom današnje posete Sarajevu papi Franji je iznenada pukao pastoralni štap, što je objavio na Twitteru šef biroa Catholic News Agency (CNA) Alan Holdren.\nInače, papa je danas u Sarajevu ponovo pokazao svoju skromnost kada je odabrao da se vozi u automobilu Ford Focus - prenosi klix.ba\nPrkosna, mistična i prelepa - Bosna u 20 slika (FOTO)\nBosanac Edin Kajević ušao u Ginisovu knjigu rekorda!\nUkusi uz koje smo odrasli: Bosanski brendovi u šoping centrima u Emiratima\nPovezane teme: Sarajevo Bosna Bosna i Hercegovina Papa poseta Sarajevu


Theresa May: Moguće produženje prelaznog perioda Brexita | TRT Bosanski\nTheresa May: Moguće ...\nTheresa May: Moguće produženje prelaznog perioda Brexita\n“Ostali su neki problemi vezani za pitanje granice Sjeverne Irske. Ostala su i neka pitanja o stavki budućih mjera u samom sporazumu“, kazala je May.\n18.10.2018 ~ 21.12.2018\nPremijerka Velike Britanije Theresa May izjavila je danas da bi moglo doći do produženja prelaznog procesa izlaska te zemlje iz Evropske unije (Brexit).\nMay boravi u službenoj posjeti Briselu radi učešća na samitu lidera Evropske unije, a u obraćanju novinarima kazala je da je napravljen pomak u pregovorima o Brexitu.\nOna je ponovila da je prijedlog koji je iznijela Evropska unija neprihvatljiv za zvanični London jer predviđa dizanje carinskih zidova između Sjeverne Irske i ostatka Velike Britanije.\nDodala je da Velika Britanija predlaže da se u prelaznom procesu Ujedinjeno Kraljevstvo kao cjelina zadrži u carinskoj uniji.\n“Na jučerašnjim sastancima došla je nova ideja prema kojoj je taj prelazni proces moguće prolongirati na nekoliko mjeseci“, kazala je May i dodala da lično očekuje da u skladu s prvobitnim idejama taj proces traje do kraja 2020. godine.\nShodno tome, Velika Britanija će 29. marta naredne godine istupiti iz Unije, bez obzira bude li postignut dogovor između Brisela i Londona o uzajamnim obavezama i budućim odnosima. Prelazni period predviđa rok do kojeg će Velika Britanija ostati vezana za pravila Evropske unije.\nTagovi: eu , brexit , velika britanija , Theresa May


3D gume za bicikle koje se nikada ne pumpaju - LookerWeekly.com magazin\n· 25/07/2018 ·1 min read\nJedna od najboljih i najkorisnijih aktivnosti van kuće jeste vožnja biciklom po lepom i toplom vremenu. Ništa ne može da pokvari užitak, osim ako slučajno u toku vožnje ne naletimo na oštar predmet na putu i probušimo gumu. A da se provozamo biciklom koji umesto običnih, regularnih ima 3D štampane gume?\nZamislite samo da se vozikate gradom ili parkom, a ne morate da brinete da li će guma da se probuši ili da malo popusti, jednostavno, da zaboravite na pumpu za gume. Upravo je ovakve, nestvarne i fleksibilne 3D gume predstavila kompanija BigRep.\nPrve 3D gume su napravljene od Pro Flex materijala, termoplastičnog elastomera koji pruža odličnu fleksibilnost predmetima koji su nastali iz 3D štampača.\nOve gume, pored toga što izgledaju futuristički, veoma su otporne i predstavljaju sjajnu zamenu za obične, regularne gume koje trenutno koristimo. Zanimljivo je da unutrašnje šare na gumi mogu da se štampaju na različite načine i mogu da se prilagode različitim podlogama, zavisno od toga da li pojedinac planira da vozi po neravnom terenu ili gradu.\nDizajner ovih neobičnih guma, Marco Mattia Cristofori je isprobao vožnju sa 3D štampanim gumama po ulicama Berlina i izjavio da je vožnja začuđujuće ugodna.\nOve 3D gume krasi još velika izdržljivost, kao i otpornost na niske i visoke temperature.


VUČIĆ IZNENAĐEN LICEMERJEM CELOG DRUŠTVA\nSUBOTICA – Premijer Srbije Aleksandar Vučić izjavio je danas da izuzetno poštuje instituciju Zaštitnika građana, ali da su ličnosti “nešto drugo”. Vučić je upitan da komentariše zabrinutost Misije OEBS u Srbiji zbog kampanje protiv ombudsmana Saše Jankovića, ali i poruku prvog potpredsednika vlade Ivice Dačića da je Jankoviću potrebna zaštita, rekao da je iznenađen licemerjem celog društva.\nKaže da ne misli da ceo slučaj ima veze sa Vladom Srbije, otuda i pitanje: “kakve veze vlada ima s tim da je neko ubijen iz nekog pištolja”.\nGovoreći o cenzuri, Vučić je rekao da se nagledao svega u prethodna tri dana i da je video i šta sve može da se pojavi protiv vlade, ali i obratno.\n“Izuzetno poštujem institucije u našoj zemlji, i instituciju zaštitnika građana, a ličnosti su nešto drugo”, rekao je Vučić, ističući da je u tome saglasan sa ambasadorom SAD u Beogradu Majklom Kirbijem.\nKirbi je ranije danas, povodom učestalih nesuglasica između ombudsmana Saše Jankovića i pojedinih predstavnika vlasti, rekao da SAD podržavaju nezavisnu instituciju zaštitnika građana, a da detalje vezane za njegovu ličnost ostavljaju onima koji su za to zaduženi.\nVučić je rekao da institucija zaštitnika građana mora biti sačuvana i da stoga ne želi ništa dalje da komentariše.\n“A šta mislim o osobi, o tom potom”, rekao je Vučić.


Nemačka želi zabranu nošenja Davidove zvezde na protestima protiv korona mera - Savez jevrejskih opština Srbije\nVi ste ovde: Naslovna Vesti iz sveta i Izraela Nemačka želi zabranu nošenja Davidove zvezde na protestima protiv korona mera\nNemački komesar za borbu protiv antisemitizma Feliks Klajn pozvao je vlasti da spreče demonstrante protiv korona restrikcija da koriste žutu Davidovu zvezdu, koju su nacisti tokom Drugog svetskog rata terali Jevreje da nose oko mišice. Neki demonstranti su unutar zvezde reč „Jevrejin“ zamenili sa rečju „nevakcinisan“ (ungeimpft), izjednačavajući tako kovid restrikcije sa progonom protiv Jevreja u Evropi tokom Drugog svetskog rata.\nŽuta Davidova zvezda takođe je mogla da se vidi i na protestima u Londonu.\nKlajn se nada da će nemački gradovi slediti primer Minhena koji je zabranio nošenje žute Davidove zvezde.\n„Ako ljudi nose tzv. jevrejske zvezde na demonstracijama, na taj način povlačeći paralelu koja relativizuje Holokaust, onda sredstva koja pruža zakon treba primeniti protiv njih“, rekao je Klajn za list Tagesspigel.\nNacisti su nametnuli Jevrejima kao obaveznu meru nošenje žute zvezde na svim teritorijama koje su okupirali, dehumanizujući ih na taj način što su ih obeležavali kao drugačije. Svaki Jevrejin koji bi bio zateknut bez žute zvezde suočavao se ili sa kaznom zatvora ili sa smrću.\nDemonstranti koji se bune protiv korona zaključavanja smatraju da vladajući liberalni establišment ugrožava njihovu ličnu slobodu i preuveličava zdravstvene rizike od kovida.\nMeđutim, šef Centralnog saveta Jevreja u Nemačkoj Jozef Šuster rekao je prošle godine da je „nečuveno“ da Nemci porede kovid restrikcije sa zločinima Trećeg rajha.\nNo, žuta zvezda se pojavila i na protestima u Britaniji, kada je komičar Dejvid Badijel privukao pažnju noseći je prošlog meseca u Londonu, što je naišlo na osudu muzeja u Aušvicu.\nImran Ahmed, šef Centra za borbu protiv mržnje na internetu, sa sedištem u Britaniji, rekao je da su antivakseri posebno „instrumentalizovali“ antisemitizam, jer im je to pružilo novu publiku, i takođe je pobesneo zbog korišćenja žute Davidove zvezde.\n„Ne mogu da zamislim ništa odvratnije od poređenja vakcina koje će spasti nebrojene živote sa masovnim ubijanjem Jevreja tokom Holokausta“, rekao je on za BBC.\nKada se jevrejska zvezda u januaru pojavila i na protestu u Pragu u Češkoj, izraelski ambasador je to osudio kao uvredu miliona ljudi koje su nacisti ubili tokom Holokausta.\nU vremenima krize ljudi podložniji antisemitskim stereotipima\nTokom prošle godine u Nemačkoj je zabeleženo 2.300 antisemitskih prekršaja, što je Klajn ocenio kao zastrašujuće, ali ne i iznenađujuće, jer su u vremenima krize ljudi podložniji „iracionalnim objašnjenjima, uključujući i antisemitske stereotipe“.\nNaveo je da su oni tada laka meta krajnjih desničara, teoretičara zavere, ali i levičara.\nNo, na protestima u Nemačkoj nije se pojavljivala samo žuta Davidova zvezda, već i simboli krajnjih desničara, kao i zastave iz doba Imperijalističkog rata.\nProšlog meseca, kontraobaveštajna služba Nemačke (BfV) saopštila je da je pod prismotru stavila neke frakcije pokreta protiv korona restrikcija, zbog bojazni da rade protiv države.\nMada nisu svi demonstranti protiv korona mera antisemite, Klajn upozorava da različite grupe pronalaze zajednički imenitelj, a da je antisemitizam bio „cement koji ih je povezao“.\nIzvor za tekst: Balkantv.rs\nIzvor za fotografiju: Citysmart.media


Odlaganje rešavanja statusa je opasno\n„Mislim da ima opasnosti da se mi možemo naći pred procesom koji izlazi iz kontrole i koji ce biti teško kontrolisati, ako bude odlaganja», rekao je Riker, ističući da ce taj stav predstaviti pred Savetom bezbednosti UN kada u ponedeljak bude izveštavao o situaciji na Kosovu i ostvarivanju standarda. Riker je izrazio ubeđenje da je plan Martija Ahtisarija najbolje rešenje i da kosovskim Srbima nudi samoupravu na opštinskom nivou, sigurnost i prosperitet.\nPotpredsednik DPK Hajredin Kuçi je rekao da je proces rešavanja statusa Kosova izgubio manje ili više u predvidjenoj dinamici. „Koliko god da se status odlaže, dileme se povećavaju“, rekao je Kuçi, ističući da 120 dana nisu mnogo, ali da se status, prema njemu, odlaže već osam godina.\nKosovska politika insistira da se pronađe nezavisnost za Kosovo, garancije za očuvanje teritorijalnog integriteta i održivost institucija. On je rekao da Priština ne može unedogled da čeka Savet bezbednosti.\nJedan od lidera Srpske liste za Kosovo i Metohiju Ranđel Nojkić je rekao da oni podržavju postizanje konsenzusa koji će da prihvate obe strane. On je izrazio neslaganje sa izjavom Kuçija da je nezavisnost jedino rešenje za status Kosova:\n„Ja razumem stav gospodina Kuçija koji iznosi stav albanske političke elite, da je nezavisnost jedino rešenje za status Kosova, ali treba imati u vidu stavove koji se sa tim ne slažu.“\nNa konstataciju Nojkića da Milosević više nije na čelu Srbije i da se siutacija promenila, reagovao je Kuçi, ističuci kako je za kosovske Albance neprihvatljivo da ostanu pod Srbijom makar da je njen predsednik anđeo.


"Lafat komerc" obustavio proizvodnju, načelnik Kalesije ponudio pomoć - Akta.ba\n21.03.2020. 09:29 / Izvor: Fena\nNakon što je vlasnik firme "Lafat komerc" Adnan Lović obavijestio Općinu Kalesija da njegova kompanija koja upošljava oko 350 radnika privremeno prestaje sa radom zbog stanja nesreće na području BiH, općinski načelnik Sead Džafić danas je sa sekretarom organa uprave Mujom Tosunbegovićem obišao to privredno društvo.\nVlasnik kompanije načelnika je upoznao o razlozima zbog kojih se odlučio na taj potez, rekavši da je onemogućen izvoz robe koju proizvode, ali i drugih ekonomskih faktora, koji, potom, negativno utiču na opstanak preduzeća.\nDodao je da će svim radnicima biti uplaćene plaće i doprinosi zaključno sa 31. martom, a nakon tog datuma ukoliko se nastavi ovakvo stanje oni će morati biti prijavljeni na evidenciju zavoda za zapošljavanje.\nDžafić je rekao da će gašenje proizvodnje u toj kompaniji biti veliki udar na budžet Općine Kalesija, ali i cijele FBiH.\nOn je u dogovoru sa vlasnikom preduzeća rekao da će Općina zajedno sa privrednim društvima koja posluju na njenoj teritoriji uputiti dopis Vladi TK, Vladi FBiH, te Vijeću ministara BiH kako bi bile donesene odluke o oslobađanju bar dijela doprinosa za radnike kako bi se nakon prestanka stanja nesreće firme mogle ponovno vratiti proizvodnji i radu.\n"Žao mi je što naši budžeti nisu dovoljni kako bi sada mogli reagovati i kako bi pomogli Lafat i ostale kompanije da i na taj način zadržimo radnu snagu", istakao je Džafić, saopćeno je iz Općine Kalesija.


Veljko Ražnatović i Svetlana Ceca Ražnatović su 10. juna objavili da su pozitvni na korona virus, te su se njih dvoje izolovali sami u kući na Dedinju, dok je ostatak porodice isto uradio test i njima su stigli negativni rezultati. On je u ponedeljak ponovo uradio test na koronu i stigao mu je negativan nalaz.\nVeljku je ranije prvo bio urađen serološki test iz venske krvi, koji je pokazao da je negativan, a kasnije uradio i PCR test, koji se radi tako što se uzimaju uzorci iz brisa grla i nosa i pokazao je da je pozitivan. Malo potom je ponovo uradio test, koji je pokazao negativan rezultat.\nOn se sada oglasio na svom Instagram profilu pa je svima poručio jednu bitnu stvar.\n- Negativan sam. Sada ne morate da bežite od mene braćo - napisao je Veljko u svom stilu na storiju.\nVeljko je odlučio da pokrene privatni biznis, o čemu bruji region, a više o tome pronaći ćete OVDE.\n(VIDEO) BLATO SVUDA PO LICU I ODEĆI Veljko Ražnatović objavio snimak sa Bogdanom iz Titela, evo šta su radili i kako ona izgleda dve nedelje posle porođaja


Uroš Perić, običan porodični čovek iz Beograda igrom slučaja učestvuje u saobraćajnoj nesreći u kojoj gine ćerka šefa albanskog kriminalnog klana, Dardana Beriše. Po izlasku iz istražnog zatvora, Uroša kidnapuju Dardanovi ljudi i dovode ga u napušteni hangar u kome će se kao u gladijatorskoj areni boriti na život i smrt sa lokalnim dilerom koji je Dardanovoj ćerki pre nesreće prodao ekstazi.\nUpečatljive scene borbe glumci su izveli u saradnji sa kaskaderskim trenerima, ali bez dublera. Ono po čemu je ova serija takođe poznata jeste veliki broj glumaca iz regiona koji su svojim ulogama oduševili gledaoci. Jedan od njih je i slovenački glumac Sebastijan Kavaca, domaćoj publici poznat po ulagama u filmu “Ederlezi rising” i “Senkama nad Balkanom” a u novoj hit seriji “Besa” tumači lik Agima Sokoljija šefa kriminalnog klana. Iako je Agim svoje poslove uspešno proširio po Evropi, i dalje za najvećeg takmaca smatra svog zeta Dardana Berišu. Kada Dardanova ćerka nastrada u saobraćajnoj nesreći, Agim dolazi iz Švajcarske u Crnu Goru da uteši sestru i njenu porodicu.\nKavaca je za potrebe ove uloge imao na raspolaganju samo nekoliko meseci za učenje albanskog jezika, ali je tu prepreku uspešno savladao. Uz slovenački do sada je glumio i na srpskom, italijanskom i engleskom jeziku.\nI u večerašnjoj epizodi koja je na programu Prve u 22 sata videćemo nove zaplete. Uroš se vraća u Beograd gde ga čekaju veliki finansijski problemi u koje je zapala njegova firma. Dardan se u Ulcinju suočava sa tendencioznim novinskim člankom o Besijaninoj sahrani koji je napisao Anđelo Dini. Odlučuje da se ponovo sretne sa Urošem u Beogradu i iznese mu ponudu koju neće moći da odbije.\nNakon pronalska još jednog leša na ulcinjskoj plaži inspektor Petrit Koci izdaje nalog za Hašimovo privođenje. Incident koji će se dogoditi na Hašimovom saslušanju otkriće tajnu Petritove opsednutosti klanom Beriša.\nPosle pauze, voditeljka se vraća na TV ekrane: "Hteli bismo da ugostimo Novaka Đokovića"


Dinkić sa delegacijom MMF-a u utorak u Kragujevcu – Nadlanu.com\nDinkić sa delegacijom MMF-a u utorak u Kragujevcu\nKRAGUJEVAC, 15. februara 2010. (Beta) - Delegacija Međunarodnog monetarnog fonda (MMF) posetiće u utorak sa ministrom ekonomije i regionalnog razvoja Mlađanom Dinkićem i njegovim saradnicima Kragujevac i fabriku Fijat automobili Srbija, saopštila je Informativna služba grada Kragujevca.\nProgramom poseteje predviđeno da delegacija MMF-a obiđe pogone Fijat automobili Srbija u 12 časova.\nPotpredsednik Vlade Srbije Mlađan Dinkić, državni sekretar za privredu i privatizaciju Nebojša Ćirić, savetnik Aleksandar Ljubić, pomoćnica ministra Mišela Nikolić i predstavnik Agencije za strana ulaganja i promociju izvoza (SIEPA) Vlada Tomić razgovaraće sutra sa čelnicima lokalne samouprave o realizaciji projekta uređenja inustrijske zone "Korman polje".\nSastanak radne grupe za sprovođenje projekta "Korman polje", gde će u prvoj fazi biti smeštene fabrike 15 Fijatovih kooperanata, zakazan je za sutra u 11 časova u zgradi uprave Grada Kragujevca. Prema ranijim najavama, delegacija MMF-a bi trebalo da poseti i vinariju "Radovanović".


12 miliona evra za Srbiju iz Fonda solidarnosti EU - EU u Srbiji\n12 miliona evra za Srbiju iz Fonda solidarnosti EU\nMinistarka za evropske integracije i nacionalna IPA koordinatorka Jadranka Joksimović potpisala je danas u ime Republike Srbije Sporazum o poveravanju, kojim je Evropska unija našoj zemlji bespovratno dodelila 11.968.276 evra iz Fonda solidarnosti EU, za finansiranje hitnih aktivnosti u borbi protiv kovida 19, kao i za sprovođenje ostalih mera u oporavku srpskog zdravstvenog sistema.\nAmbasador EU u Srbiji Emanuele Žiofre prethodno je uručio ministrki Joksimović Sporazum. Evropska komesarka za koheziju i reforme Elisa Fereira je ranije već potpisala Sporazum u ime EU. Njime je obezbeđeno podmirenje dela troškova koji su nastali tokom krize javnog zdravlja, nastale kao posledica pandemije.\nMinistarka Joksimović izjavila je da je pomoć Evropske unije, koja je obezbeđena današnjim potpisivanjem Sporazuma, još jedan konkretan dokaz dugoročne podrške Srbiji u vremenu krize. „Mogućnost da koristimo ovaj Fond pod istim uslovima kao i punopravne članice Unije još jednom svedoči o solidarnosti EU sa građanima naše zemlje ali i o konkretnim koristima od procesa pristupanja Uniji“, rekla je ministarka Joksimović.\nZahvaljujući Evropskoj uniji na obuhvatu dobijene pomoći, ukazala je na činjenicu da je iznos koji je dodeljen Srbiji veći od onog koji su iz istog Fonda dobile neke države članice. Takođe, podsetila je da ovo drugi put da je Srbija dobila sredstva iz Fonda solidarnosti EU.\n„I nakon katastrofalnih poplava 2014. godine, kao nacionalna IPA koordinatorka rukovodila sam procesom prijavljivanja za pomoć za sanaciju štete koji je rezultirao donacijom Srbiji vrednom nešto više od 60 miliona“, rekla je ministarka. Naglasila je da je po tom modelu, još na početku pandemije 2020. godine, uspostavila i novu radnu grupu kako bi odmah, a na transparentan i sveobuhvatan način i uz učešće svih relevantnih institucija, popisali sve javne troškove u prva četiri meseca pandemije. Kako je Joksimović istakla, time smo pokazali ozbiljnost pristupa u odnosu na naše evropske partnere, kao i spremnost da radimo što je nabolje moguće u interesu građana Srbije.\nJoksimović je posebno naglasila da je u vremenu aktuelnih veoma složenih geopolitičkih i geoekonomskih prilika na evropskom kontinentu važno da se i na ovaj način još jednom pokaže solidarnost Evropske unije sa našom zemljom, konkretna podrška koju naši građani dobijaju ali i privrženost Srbije evropskom poretku i vrednostima. „Pokazali smo da imamo kapacitete da koristimo prilike koja nam se pružaju u korišćenju fondova EU, trošeći ta sredstva za oporavak od krize, ali nijednog trenutka ne zapostavljajući, bez obzira na složenost okolnosti, reformske aktivnosti iz pregovaračkog procesa“, istakla je Joksimović.\nAmbasador Žiofre je izjavio: „Ova bespovratna pomoć vredna skoro 12 miliona evra od EU je još jedan izraz naše posvećenosti podršci Srbiji u borbi protiv pandemije. U borbi protiv kovida 19, EU je od početka stajala uz rame Srbiji. Finansirali smo kargo letove za transport medicinskih materijala, finansirali smo zdravstvene radnike i značajno pomogli Srbiji u kupovini vakcina. Srbija je dobila sanitete i zaštitne maske. Pri tome, EU je tokom 20 godina uložila više od 516 miliona evra u zdravstveni sektor Srbije. Brojne bolnice širom zemlje je finansirala EU.“\nNa osnovu odluke Evropske komisije iz 2021. godine, iz Fonda solidarnosti Evropske unije je obezbeđeno 530 miliona evra za potrebe borbe protiv kovida 19, za 17 država članica i tri države sa statusom kandidata za članstvo. Konkretno, Srbiji su obezbeđena sredstva za troškove nabavke dezinfekcionih sredstava, lične zaštitne opreme, medicinskih alata i aparata na početku pandemije, tokom 2020. godine.


RTCG - Radio Televizija Crne Gore - Nacionalni javni servis :: Ekonomija :: Bez novih koncesija za gradnju mHE\n28. 07. 2021. 13:41 >> 15:36 3\nBOJANIĆ U PARLAMENTU\nBez novih koncesija za gradnju mHE\nVlada neće davati nove koncesije za gradnju malih hidroelektrana (mHE), saopštio je ministar kapitalnih investicija Mladen Bojanić i dodao da više nema podsticanja izgradnje novih objekata za proizvodnju energije iz obnovljivih izvora i podsticajnih cijena.\nBojanić je, na pitanje poslanika Građanskog pokrera URA Miloša Konatara, o broju mHE koje trenutno rade, ugovorima koji su do sada raskinuti i podnijetim tužbenim zahtjevima, odgovorio da trenutno rade 32 mHE.\n“Želim da iskažem zadovoljstvo što mogu da se pohvalim napravljenim iskorakom u oblasti izgradnje mHE, kojim se ukidaju podsticajni mehanizmi koji su omogućavali nerealno bogaćenje određenih pojedinaca. Nema više podsticanja izgradnje novih objekata za proizvodnju energije iz obnovljivih izvora, ni podsticajnih cijena za njih. To važi od momenta za nove, ne možemo poništiti one od ranije, koliko god bilo nakaradno”, rekao je Bojanić u Skupštini.\nOn je kazao da je više nego jasno da postojeći koncept realizacije tih projekata nije podržan ni od jednog člana Vlade, ali istovremeno ne mogu pobjeći od činjenice da im je taj problem prenijet kao zaostavština prethodne Vlade.\n“Sa sigurnošću se u ovom trenutku može reći da ova Vlada neće davati nove koncesije za gradnju mHE. Dosadašnjim pristupom je pokazana velika neozbiljnost i podložnost uticaja drugih, zbog čega ova Vlada neće nastaviti politiku uništavanja naših najvrednih resursa”, poručio je Bojanić.\nOn je rekao da je od početka realizacije tih projekata mHE do sad raskinuto 17 ugovora o koncesiji, od kojih je pet ugovora raskinuto zaključenjem sporazuma o raskidu ugovora.\n“U mandatu ove Vlade, vodeći se načelom savjesnosti, a usljed kršenja odredbi iz ugovora, od pomenutih 17 ugovora, raskinuto je deset ugovora o koncesiji, od kojih jedan sporazumno”, naveo je Bojanić.\nPrema njegovim riječima, važno je da svi budu svjesni da se dosadašnje stihijsko planiranje izgradnje mHE može u konačnom negativno odraziti na sve građane, budući da je do sada podnijeto sedam tužbi Privrednom sudu za naknadu štete.\n“Nezahvalno je govoriti u ovom trenutku o iznosu štete koja će se tek utvrditi u sudskom postupku koji je pred nama. Jedino što nam je poznato za sad je da je samo na osnovu tri podnijeta tužbena zahtjeva predlogom zatražena naknada štete u iznosu od oko 57 miliona eura”, precizirao je Bojanić.\nNesumnjivo je, kako je ocijenio, da se radi o velikim iznosima tužbenih zahtjeva za naknadu štete, čiji epilog će biti rješavan u narednom periodu.\n“Kada govorimo o politici ove Vlade vezano za projekte mHE, možemo reći da smo napravili značajni iskorak budući da smo prestali da podstičemo izgradnju novih objekata za proizvodnju energije iz obnovijivih izvora. Prestanak podsticanja u svojoj suštini podrazumjeva onemogućavanje ostvarivanja prava na podsticajne mjere prepoznate Zakonom o energetici”, rekao je Bojanić.\nVlada je, kako je kazao, nedvosmisleno krenula u pravcu razvoja energetike na dodatno potvrđuje činjnenica da je i uredba kojom se utvrđuju podsticajne cijene stavljena van snage.\n“Naša vizija se zasniva na projektima obnovljivim izvorima energije koji se oslanjaju na razvoju projekta na tržišnim principima i u saglasju sa ekološkim standardima”, dodao je Bojanić.\nOn je naveo da je, u pogledu izgradnje mHE, Vlada čvrstog stava da se u narednom periodu neće davati koncesije za dalju izgradnju, posebno zato što se temelji energetskog razvoja u ekološkoj državi moraju zasnivati na transparentnim i javno prihvatljivim modelima.\nBojanić je, u odgovoru na dopunsko pitanje Konatara o završetku auto-puta u predviđenom roku, kazao da je optimista da će se prioritetna dionica završiti do 30. novembra.\n“Užurbano se radi i optimista sam i dalje da će taj 30. novembar biti rok završetka, ako se nastavi ovom dinamikom”, dodao je Bojanić.\nOn je kazao da mora da pohvali angažovanost Ambasade Kine, kao i da je promijenjena klima u odnosu na mart i april.\nBojanić je naveo da je Vlada svu kompletnu dokumentaciju u vezi sa izgradnjom prve dionice auto-puta dostavila Nacionalnom savjetu za borbu protiv korupcije na visokom nivou.\nVladi treba jača politička podrška


Orban: Mađarska štiti evropske granice\nRadimo na tome, da se ono što se dogodilo u Njujorku pre dvadeset godina, nikada više ne ponovi, stoji u izjavi Viktora Orbana povodom 20. godišnjice terorističkih napada u Njujorku.\nOrban, između ostalog, piše da se još uvek sa velikim bolom prisećaju na hiljade nevinih žrtava. Dana 11. septembra 2001.godine je dokazano da se za mir i sigurnost hrišćanske civilizacije mora boriti svaki dan, napisao je mađarski premijer. Podsetio je da je nakon tužnih događaja od pre dvadeset godina, Mađarska bila jedna od prvih u Evropi, koja je odigrala ulogu u borbi protiv terorizma, podržavajući svoje saveznike u operacijama NATO-a koliko je to bilo u njenoj moći. Evropska migracijska kriza 2015.godine, takođe je donela teror u Evropu, kaže Orban, koji dodaje da je ono što se dogodilo u Avganistanu, razlog za dalju zabrinutost svih nas. Nivo pretnji za sigurnost raste, a nestabilnost u regiji predstavlja značajan rizik za Evropu, navodi se u saopštenju.


PANČEVO: Korak dalje da linijski prevoz, javno osvetljenje, putevi i prerada komunalnog otpada budu u javno privatnom partnerstvu | 013 info\nPANČEVO: Korak dalje da linijski prevoz, javno osvetljenje, putevi i prerada komunalnog otpada budu u javno privatnom partnerstvu\nPančevo, Sub, 10/11/2018 - 07:35\nGradsko veće predložiće Skupštini grada Pančeva da donese 4 odluke o sprovođenju postupaka javno-privatnog partnerstva. Tako će se odbornici skupštine izjašnjavati žele li da za linijski prevoz, javno ostveljenje, izgradnju postorojenja za tretman komunalnog otpada i izgradnje i održavanje puteva gradska vlast izradi projekat i upusti se u pronalaženje partnera sa znanjem i privatnim kapitalom.\nOdluka skupštine biće osnov za angažovanje konsultanata da bi bili izrađeni projekti. Koji zatim prolaze verifikaciju republičke komisije za privatno javno parnerstvo. Da bi odluku na kraju donela ponovo skupština grada Pančeva.\nGradonačelnik Saša Pavlov izneo je očekivanje da će prvo s proleća 2019. godine doći do početka realizacije privatno javnog partnerstva u oblasti javnog osvetljenja, kao i da bi aprila mogli da se očekuju i tenderi na kojima bi se potražili privatni partneri grada za oblas izgradnje i održavanja puteva kao i linijski prevoz što sada radi ATP. Poslednje partnerstvo, do kraja 2019. godine, trebalo bi da startuje oko izgradnje i upravljanja postrojenjem za preradu komunalnog otpada na deponiji na dolovačkom putu.\nGrad Pančevo godišnje za javno osvetljenje izdvoji oko milion evra, od čega su troškovi održavanja četvrtina dok je ostalo plaćena električna energija. Pavlov očekuje da je ulaganjem u sistem, a pre svega kroz LED rasvetu, moguće ostvariti uštedu i veću od polovine onoga što se sada plaća za struju. Deo uštede vraćao bi se u gradski budžet, a delom bi bio isplaćivan privatni partner.\nSvojevremeno je inicijativu za privatno javno partnerstvo za javni prevoz podnela “Ariva”. A ATP je u međuvremenu stigao do stanja da je pitanje hoće li imati dovoljno vozila da održi linijski prevoz. Od privatno javnog partnerstva se očekuje da omogući ovu javnu funkciju.\nPavlov je objasnio da postoje i stalni pritisci iz naseljenih mesta oko izgradnje i održavanja ulica, da je putna infrastruktura preduslov za nove strane investicije i da ulice valja održavati. Zahteva i kilometara je puna a grad i da može da se kreditno zaduži posao bi bio završen za 10 do 15 godina.\nKako je danas objašnjeno kaseta u koju se odlaže otpad na novoj deponji je skoro puna a za svaku novu potrebno je investirati najmanje 3 miliona evra. Privatno javno partnerstvo izgradnje i upravljanja postrojenjem za preradu komunalnog otpada bi omogućilo da se posle razvrstavanja deo otpada reciklira i upotrebi. Pavlov je objasnio da će se tražiti partner koji bi izgradio postrojenje i dodao kako postoji 11 tehnologija a da svakako neće biti spaljivanja otpada. Preduslov za ovo partnerstvo je izgradnja pristupne saobraćajnice deponiji.\nKako je ovom prilikom objašnjeno za privatno javna partnerstva Pančevo će koristiti iskustva drugih sredina, recimo Stare Pazove na polju izdgradnje puteva ali i drugih oko javnog osvetljenja. Do opredeljivanja za finansiranje komunalnog razvoja kroz privatno javno partnerstvo došlo se posle sagledavanja ograničenog investicionog potencijala gradskih finansija – objašnjeno je.\nPančevo privtno-javno partnerstvo Gradsko veće


"Orlovi" će 9. oktobra igrati protiv Gruzije, a na tribine stadiona "Rajko Mitić" moći će da se uđe za 400 dinara, koliko će koštati ulaznica za severnu ili južnu tribinu. Karta za istok bok košta 800, a za istok centar i zapad bok 1.000 dinara. Za centralni deo zapadne tribine mora da se plati 1.200.\nUjedno, na sednici u prostorijama FSS-a, kojom je predsedavao prvi čovek Saveza Slaviša Kokeza, određene su cene ulaznica i za meč mlade reprezentacije u kvalifikacijama za Evropsko prvenstvo 2019. "Orlići" će 10. oktobra na stadionu "Karađorđe" u Novom Sadu ugostiti Rusiju, a karte će koštati: 200 dinara za sever ili jug, 400 za istok i 500 dinara za zapad.\nOdbor za hitna pitanja doneo je i odluku o dodeli pet terena sa veštačkom travom, a svi regioni će biti ravnomerno zastupljeni. Takođe, odlučeno je i da ukinu naknade u visini od dva odsto za domaće transfere.


Mladi Liberali Crne Gore: Vučinić iz Liberalne partije individualni član ALDE saveza liberala Evrope\nVučinić iz Liberalne partije individualni član ALDE saveza liberala Evrope\nLuka Vučinić, potpredsjednik Mladih Liberala i odbornik LP u SO Nikšić, primljen je u članstvo ALDE saveza liberala i demokrata Evrope kao individualni član. Vučinić je prvi pojedinačni član ovog evropskog saveza iz Crne Gore.\nKrajem prošle godine i Liberalna partija Crne Gore primljena je u članstvo ALDE saveza liberala i demokrata Evrope, jednog od najsnažnijih političkih saveza u Evropskom parlamentu, koji okuplja sve liberalne partije, organizacije ili pojedince iz država Evrope.\nKao liberalno-demokratska organizacija, ALDE osim partijskog, prepoznaje i individualno članstvo kojim će se osnažiti učešće pojedinaca u direktnom kreiranju politika na nivou njihovih država ali i na nivou Evrope i institucija EU. Individualna članstvo je znak podrške pojedinca evropskim liberalnim vrijednostima slobode i individualne odgovornosti, demokratije i vladavine prava te poštovanje ljudskih prava i osnaživanje tolerancije i jednakosti.\nОбјавио Mladi Liberali Crne Gore у 18:47\nОзнаке: ALDE, Liberalna partija Crne Gore, Luka Vucinic, Mladi liberali Crne Gore, SO Niksic\nMladi Atlanskog saveza: Zajedničkim aktivnostima d...\nVučinić iz Liberalne partije individualni član ALD...\nBorančić: Podrška Crnoj Gori na putu ka EU, ali i ...


Dodik: Verujem u zavere - Svet - Dnevni list Danas\nPočetna » Svet » Dodik: Verujem u zavere\nDodik: Verujem u zavere\nPredsednik Republike Srpske Milorad Dodik izjavio je danas Srni da nije on rekao da Velika Britanija šalje vojnike obaveštajce da prate izborni proces u Bosni i Hercegovini i spreče ruski uticaj, već je to uradio britanski ministar odbrane Gevin Vilajmson, a preneli su svetski i domaći mediji.\n0Piše: FoNet 03. jula 2018. 19.30\nNa pitanje da prokomentariše današnje saopštenje britanske Ambasade u kojem se „mole svi relevantni faktori“ da prestanu sa pokušajima da uvuku Ujedinjeno Kraljevstvo u svoje izborne kampanje, Dodik im je predložio da prvo obave razgovor sa članom svoje vlade, koji je rekao da imaju nameru da se aktivno uključe u izborni proces.\n„Ambasada Velike Britanije ne bi smela da drži slovo o slobodi izražavanja, niti bilo kom unutrašnjem političkom pitanju, jer prvo nisu ovde da bi se time bavili, a drugo britanski ambasador se nedavno grubo obrušio na uređivačku politiku RTRS, za šta bi iz bilo koje zemlje koja ima suverenitet bio naprasno isprašen“, istakao je Dodik.\nKomentarišući navode iz Ambasade da ne mogu ignorisati njegove nedavne neosnovane napade na dvoje poznatih novinara i konstataciju da je to vrsta „političkog pritiska i zastrašivanja koja je u potpunosti neprihvatljiva“, Dodik je rekao da on nije ništa drugo tvrdio nego da su urednici televizije BN bili na obuci u Londonu, što Ambasada Velike Britanije i potvrđuje.\nMoraću na kraju da se složim sa Britancima kada pominju teorije zavere. Ni ja ne verujem u teorije zavere, verujem u zaveru i o jednoj takvoj i govorimo poslednjih dana“, poručio je Dodik.\nmilorad dodik, velika britanijaBanjaluka


DevitIN D3 1000 IU + lipozomalni Zn - AU Jugofarm\nPočetna / Online apoteka / Kosti, zglobovi i mišići / DevitIN D3 1000 IU + lipozomalni Zn\nDevitIN D3 1000 IU + lipozomalni Zn količina\nKategorije: Imunitet, Kosti, zglobovi i mišići, Osteoporoza\nSastav: Vitamin D 1000 IU, Cink 5 mg.\nNačin upotrebe: Jednom dnevno, nanošenjem dve doze: aplikovanjem ispod jezika ili na unutrašnju stranu obraza.\nNamena proizvoda: Vitamin D3 je neophodan za pravilno funkcionisanje organizma i naročiti doprinos daje jačanju imunog sistema, ali i brojnim drugim procesima u telu, poput održavanja zdravlja kostiju, mišića, srca i nervnog sistema.\nSprej forma ovog preparata olakšava primenu i ubrzava apsorciju oralnim putem: zahvaljujući dobroj prokrvljenosti usne sluznice, vitamin D direktno dospeva u sistemsku cirkulaciju, zaobilazeći gastrointestinalni trakt. Time se izbegavaju moguće smetnje na nivou digestivnog sistema u vidu nadutosti, grčeva, zatvora, mučnine, abdominalog bola ili dijareje.\nPrednosti D3 vitamina u spreju:\n- Praktičan i jednostavan za korišćenje\n- Može se koristiti nezavisno od obroka\n- Prijatan ukus maline\n- Ne sadrži šećer, pogodan za dijabetičare\n- Samo jedna bočica je dovoljna za više od 3 meseca svakodnevne primene


Demanti na tekst objavljen u dnevnoj novini “Dan” 2.decembra 2015.godine pod naslovom „Ne daju im da dostave ponudu“\nPo Zakonu o medijima Sl.list RCG br. 51/02, Član 26. 27. i 28. pravo na ispravku ima svako pravno i fizičko lice koje smatra da je data pogrešna informacija u objavljenom programskom sadržaju. Svojim argumentima pobijamo i ispravljamo navode objavljene u Vašoj dnevnoj novini 2.decembra 2015.godine „Ne daju im da dostave ponudu“, stoga Vas molimo na ispravku kako slijedi:\nDirekcija za javne radove Crne Gore je nosilac tendera za odabir konsultantske kuće za „Tehničku kontrolu i Nadzor (FIDIC Inženjer) za ugovor o radovima na Elektrovučnoj podstanici „Trebešica““. Ugovor se finansira iz Programa za regionalni razvoj 2012-2013 u okviru Instrumenta za predpristupnu pomoć EU (IPA).\nTenderska procedura se sprovodi u skladu sa Praktičnim vodičem EU (PRAG) koji za konkretan slučaj predviđa korišćenje konkurentnog pregovaračkog postupka. Procedura ne predviđa bilo kakvo oglašavanje, već “Naručilac /DJR/,sastavlja listu firmi od najmanje tri pružaoca usluga i objašnjava svoj izbor” (PRAG, str. 105, 3.4.2, treći paragraf). Naručilac je u potpunosti postupio u skladu sa relevantnim procedurama, pribavio saglasnosti Delegacije EU, i započeo proceduru nabavke usluga.\nU skladu sa PRAG vodičem, svi učesnici u procesu potpisali su “Izjavu o objektivnosti i tajnosti”, pa se ne mogu davati dalje informacije o toku procedure nabavke.\nKompanija “MVK Promet” Miloš Kljajić, se obraćala Direkciji Javnih Radova i Željezničkoj Infrastrukturi Crne Gore u trenutku kada je tenderska procedura bila u završnoj fazi, te nije postojala mogućnost za naknadno uključivanje iste na pomenutu listu.\nBudući da se tenderska procedura vrši pod striktnim i strogim pravilima EU/PRAG/, koja najviše obavezuje upravo nas kao krajnjeg primaoca na poštovanje iste, te da su navodi Miloša Kljajića netačni, nekorektni i svakako narušavaju ugled Delegacije EU u CG, DJR CG, ŽICG i konačno ne afirmišu svoju kompaniju za eventualno buduće uključivanje u projekte ŽICG, kao i bilo koji oblik poslovne saradnje. Da bi javnost Crne Gore i institucije koje se pominju u tekstu imale konačno pravu informaciju, molimo Vas da Demanti preneste u Vašoj dnevnoj novini Dan u neizmijenjenoj formi.


Buš: Prioriteti u 2006. borba protiv terorizma i očuvanje rasta američke ekonomije\nPrema rečima predsednika Buša, u godini koja je pred nama, vitalni američki interes leži u vojnom, političkom i ekonomskom napretku u Iraku, jer slobodno društvo u toj zemlji znači veću bezbednost za Amerikance na domaćem terenu.\n«Dok pomažemo Iračanima da izgrade mirnu i stabilnu demokratiju, SAD će steći saveznika u ratu protiv terorizma, inspirisati reformatore širom Bliskog istoka, i zbog toga će naši gradjani biti bezbedniji na tlu SAD»\nU redovnom radijskom obraćanju naciji, predsednik je rekao da američke snage ostaju u ofanzivi, dok istovremeno prenose veća ovlašćenja na iračke snage bezbednosti. Buš je dodao da rad na rekonstrukciji napreduje posle ranijih zastoja, i da politički lideri Iraka idu napred ka trajnoj i jedinstvenoj demokratiji. Predsednik je 2005. okončao nizom govora, čiji je cilj bio da se obnovi i ojača podrška američke javnosti ratu u Iraku, koja je počela da posustaje. Buš je uspeo da se malo oporavi posle rekordnog pada svog rejtinga pouplarnosti, zahvaljujući relativno mirnim parlamentarnim izborima u Iraku i postojanom rastu američke ekonomije.\nPredsednik kaže da su poreske olakšice, smanjenje potrošnje i vredan rad učinili američku privredu predmetom zavisti čitavog sveta .\n«Inflacija je niska, produktivnost visoka a mala preduzeća cvetaju. Poverenje potrošača je veliko a rani izveštaji pokazuju dobre prihode u maloprodaji ove praznične sezone».\nDa bi ekonomija nastavila da napreduje, Buš je pozvao Kongres da usvoji njegov predlog budžeta kojim se zatvara ili redukuje oko 90 vladinih programa, i prvi put u deset godina smanjuju izdvajanja za socijalne beneficije.\nLider Demokrata u Predstavničkom domu Nensi Pelosi kaže da predsednikov budžet nema ispravne prioritete, jer smanjuje sredstva za zdravstvenu zaštitu i obrazovanje.\n«Federalni budžet trebalo bi da bude odraz naših nacionalnih vrednosti. Nažalost, republikanski budžet je pao na tom testu», rekla je Nensi Pelosi.\nOna dodaje da Demokrate žele da zaštite srednju klasu smanjenjem deficita i proširenjem zdravstvene zaštite za decu i veterane.\n«Naš američki duh zajedništva zahteva da subvencionišemo grejanje američkih porodica, a ne rekodne profite energetskih kompanija» istakla je Pelosi.\nPredsednik Buš medjutim tvrdi da odgovorno rasporedjuje novac poreskih obveznika, finansirajući nacionalne prioritete dok ostaje na putu ka cilju prepolovljavanja američkog deficita do 2009 godine. Nakon što će Novu godinu dočekati na svom ranču u Teksasu, predsednik i prva dama će u nedelju posetiti ranjene vojnike u vojnoj bolnici u obližnjem San Antoniu, pre nego što se vrate u Vašington.


Izvor: Radio Televizija Vojvodine, 15.Avg.2019, 10:49\nKomisija za obeležavanje praznika, dodelu priznanja i međugradsku saradnju u zemlji i inostranstvu Skupštine Grada Novog Sada poziva građana i građanke, pravna lica, preduzeća, ustanove, političke organizacije i druge oblike organizovanja građana i građanki, državne organe i organe lokalne samouprave, da podnesu obrazložene inicijative za dodelu Oktobarske nagrade i Novembarske povelje Novog Sada za 2019. godinu.\nOktobarska nagrada Novog Sada, dodeljuje se povodom obeležavanja >> Pročitaj celu vest na sajtu Radio Televizija Vojvodine << 23. oktobra – Dana oslobođenja Novog Sada, kao društveno priznanje za izuzetne rezultate u radu, dela i najviša dostignuća i ostvarenja, postignuta u toku jedne ili više godina, u oblasti privrede, društvenih i drugih delatnosti. Oktobarska nagrada Novog Sada se dodeljuje građaninu ili grupi građana za zajedničko delo ili ostvarenja, koji rade ili su radili na teritoriji Grada Novog Sada, kao i preduzećima, ustanovama i drugim organizacijama čije je sedište na teritoriji Grada. Oktobarska nagrada dodeljuje se za izuzetna ostvarenja u oblastima nauke, kulture i umetnosti, odnosno svih vidova stvaralaštva, publicistike i novinarstva u svim oblicima informisanja, planiranja i uređenja prostora i naselja, arhitekture i graditeljstva, pronalazaštva, razvoja novih tehnologija i usvojenih novih tehnoloških sistema, unapređenja i zaštite životne sredine, prosvete i razvoja školarstva, sporta i postignutih sportskih rezultata, zdravstva i zdravstvene zaštite i socijalnog i humanitarnog rada. Oktobarska nagrada se može posebno dodeliti učeniku i studentu kao pojedincu ili grupi za zajedničko ostvarenje i rezultate u naučnom ili umetničkom radu, kao poseban vid društvenog priznanja za stvaralaštvo mladih na teritoriji grada.\nObrazložene inicijative za dodelu Oktobarska nagrade podnose se Komisiji za obeležavanje praznika, dodelu priznanja i međugradsku saradnju u zemlji i inostranstvu do 15. septembra 2019. godine, a za Novembarsku povelju do 1. oktobra 2019. godine, na adresu Skupštine Grada Novog Sada, Ulica Žarka Zrenjanina broj 2.


Zabilježen rast depozita kod komercijalnih banaka u BiH | Portal 072info\nZabilježen rast depozita kod komercijalnih banaka u BiH\nUkupni depoziti domaćih sektora kod komercijalnih banaka u BiH banaka nastavili s godišnjim stopama rasta i u junu 2015. godine, te su dostigli rekordnih 15,551 milijardi KM. Time su ukupni depoziti u odnosu na isti mjesec 2014. godine porasli za 7,1% ili 1,029 milijardi KM, prenosi bh. novinska agencija Patria.\nMeđugodišnjem rastu ukupnih depozita pridonio je i porast na mjesečnom nivou u julu i avgustu 2014. godine od ukupno 651 milion KM, i u aprilu i maju 2015. godine, 276 miliona KM. Najveći doprinos promjeni nivoa depozita na godišnjoj osnovi su dali depoziti stanovništva koji bilježe porast od 793,3 miliona KM ili 9,1% i depoziti preduzeća (javnih i privatnih) 248,5 miliona KM ili 7,4%.\nDepoziti stanovništva su u toku juna 2015. godine zabilježili blagi porast i iznosili su 9,484 milijardi KM. Dugoročni depoziti su pri tome porasli na mjesečnom nivou za 27 miliona KM, transakcijski računi za 22 miliona KM, a depoziti po viđenju za 21 milion KM, dok su kratkoročni depoziti zabilježili pad od 11 miliona KM. Posmatrano po valutnoj strukturi, na mjesečnom nivou došlo je do povećanja depozita stanovništva u stranoj valuti za 40 miliona KM, dok je porast depozita u KM iznosio 19 miliona KM.\nNa godišnjem nivou, najveći porast su zabilježili depoziti po viđenju 318 miliona KM ili 17,7%, zatim slijede dugoročni depoziti sa 263 miliona KM ili 5,9%, transakcijski računi 254 miliona KM ili 14,7%, dok kratkoročni depoziti bilježe pad od 42 miliona KM ili 5,1%. Ukoliko se posmatra kretanje depozita po valutnoj strukturi na godišnjem nivou, depoziti u domaćoj valuti su imali naglašeniji rast od 481 milion KM ili 14% u odnosu na depozite u stranoj valuti koji bilježe rast od 312 miliona KM ili 5,9%. Godišnja stopa rasta je još uvijek visoka i iznosi 9,1%.\nU sektoru nefinansijskih preduzeća je zabilježen dalji porast depozita, koji je tokom juna iznosio 40 miliona KM, i dostigli su iznos od 3,599 milijardi KM. Navedeno povećanje je rezultat porasta ostalih depozita za 26 miliona KM i prenosivih depozita za 14 miliona KM. Posmatrano po valutnoj strukturi, ukupan mjesečni porast se odnosi na depozite u stranoj valuti, dok su depoziti u KM ostali na nivou iz prethodnog mjeseca.\nNa godišnjem nivou prenosivi depoziti preduzeća su zabilježili porast od 163 miliona KM ili 7,3%, dok su ostali depoziti veći za 86 miliona KM ili 7,8%. Ako se posmatra godišnje kretanje depozita preduzeća po valutnoj strukturi, depoziti u KM su veći za 145 miliona KM ili 5,9% dok su depoziti u stranoj valuti zabilježili povećanje za 104 miliona KM ili 11,3%. Na godišnjem nivou se bilježi relativni porast ukupnih depozita preduzeća od 7,4%, što je znatno viša stopa rasta od prethodnog mjeseca, te sugeriše da bi ovaj trend mogao biti nastavljen.\nSrednjoškolci iz cijele BiH druže se u Sarajevu od 4. do 7. septembra\nDonna Ares se ne može naviknuti na kosu: Treća sedmica zračenja, ja sve bolje


Kadetski reprezentativac BiH oduševio na debiju za Partizan, u budućnosti želi igrati za Srbiju – Sport Centar Kadetski reprezentativac BiH oduševio na debiju za Partizan, u budućnosti želi igrati za Srbiju – Sport Centar\nU Srbiji je sredinom sedmice završen jesenji dio šampionata, a beogradski Partizan ga je okončao ubjedljivom pobjedom nad Mladosti od 4:0.\nNa toj utakmici je s klupe priliku dobio i fudbaler iz Bosne i Hercegovine, tačnije iz Zvornika, Nemanja Jović.\nJović ima tek 18 godina, na debiju je oduševio svojom igrom i asistencijom za gol Lazara Markovića, ali je očigledno da će BiH ostati bez ovog talenta.\nNaime, dosad je Jović nastupao za kadetsku reprezentaciju naše zemlje, no očigledno je da nema namjeru da u budućnosti brani boje Zmajeva pošto je u jednoj od ranijih izjava otkrio da je već pokrenuo proceduru promjene sportskog državljanstva pošto želi igrati za Srbiju.\n“Odigrao sam sedam utakmica za kadetsku reprezentaciju BiH, ali sam podnio zahtjev za promjenu sportskog državljanstva što je UEFA odobrila i veoma brzo ću obući dres omladinske reprezentacije Srbije”, rekao je Jović jednom prilikom za srbijanske medije.\nJović je prošao sve mlađe selekcije Partizana, bio jedno vrijeme i u filijali Teleoptiku, a za kadetsku selekciju BiH je u sedam nastupa postigao jedan gol.\nNa današnji dan prije 42 godine: Crno-bijelo perje letjelo pod Bijelim Brijegom\nAutor: J. MRŽLJAK, maj 6, 2021\nSPFBiH o slučaju iz Partizana: Asano već sutra može potpisati za drugi klub i dobiće dozvolu\nStojković se žestoko obrušio na Japanca: Izdao je kompletan tim, razumijem motive, ali tajming…\nTakuma Asano samoinicijativno napustio Partizan zbog dugovanja, klub prijeti tužbom\nFudbaler Partizana: Hvala BiH na povjerenju, ali želim da igram za reprezentaciju Srbije\nAtletico Madrid uz dosta muke zadržao lidersku poziciju, Barcelona izgubila sve šanse za titulu\nNadal osvojio 10. titulu u Rimu, Španac nakon velike borbe savladao Đokovića\nU Olimpiku ogorčeni suđenjem Dragana Petrovića: Vukovi u finišu meča napuštali teren\nGOŠK deklasirao Slaven u Gabeli, Dženan Haračić postigao hat-trick\nMiljanović: Ne znam da li smo zaslužili bod protiv Sarajeva, ali mi smo zadovoljni rezultatom


Sve banke spremne za nove propise - CdM\nSve banke spremne za nove propise\nNema opasnosti da banke neće ispuniti zahtjeve budućih regula u poslovanju, kazao je za Pobjedu generalni sekretar Udruženja banaka Bratislav Pejaković komentarišući pet sistemskih zakona koji su u proceduri usvajanja.\nPripremljene su izmjene zakona o bankama, o stečaju i likvidaciji, o računima za plaćanje potrošača, o međubankarskim naknadama i posebnim pravilima poslovanja u vezi sa platnim karticama, kao i nacrt zakona o sanaciji banaka. Novim propisima je, između ostalog, predloženo povećanje osnivačkog kapitala banaka sa pet na sedam i po miliona eura.\nNa pitanje ima li opasnosti da nova regulativa može da uguši male banke, Pejaković kaže da sve banke u sistemu ispunjavaju sve standarde regulacije, gdje su najvažniji likvidnost i solventnost.\n“Regulativa u bankarstvu uvažava međunarodne standarde, a trud zakonodavaca je da daju kvalitetniji, a time i sigurniji okvir poslovanja. U EU se uvažavaju principi proporcionalnosti, gdje manji sistemi ne moraju da praktikuju sve što je propisano za velike, upravo da bi se zadržala konkurentnost manjih banaka, koje su značajne na lokalnom nivou i koje bolje prepoznaju potrebe na mikro nivou”, kaže Pejaković i podsjeća da Evropska bankarska federacija prepoznaje preregulisnost sistema kao opasnost i zato je uvela nov termin „princip proporcionalnosti”.\nPojašnjava da su definisane preventivne mjere koje banka treba da preduzme za popravljanje finansijskog položaja nakon evidentnog pogoršanja i rana intervencija supervizije, a uređuje se i posebni postupak sanacije banaka.\nOkvir za poslovanje banaka upodobljava se, dodaje on, za primjenu principa Bazel III, kao međunarodnog standarda i EU zakonodavstva, tako da je prostor za intervenciju sužen.\n“Kroz podzakonska akta očekujemo da se uvaže specifičnosti našeg malog sistema, od dogradnje pojedinačnih definisanosti kao npr. kod izbora spoljnjeg revizora, do bafera, amortizacije ili postupnosti u prilagođavanju potreba kapitala, detaljnije definisanosti eksternalizacije ili u slučaju međubankarskih naknada, gdje smo imali konsultacije sa brendovima kao što su Viza i Masterkard, a u vezi sa iskustvima EU, standardima, troškovima, efektima uvođenja ovih mjera i slično”, objasnio je Pejaković, zaključujući da su dobili načelnu saglasnost Centralne banke Crne Gore da će pristup postupnosti biti uvažen, radi kvalitetne primjene, što znači dovoljan period za pripremu, usvajanje i primjenu novih pravila.\nTagsbanke Bratislav Pejaković Centralna banka Crne Gore propisi standardi zakon\nI ja bi imao takav osmjeh da imam tvoje pare i poštenje.


NOVOSTI ISTRAŽUJU: Od ruskog gasa nema jeftinijeg | Novosti.RS\nTo je ekonomski aspekt priče o energetskom snabdevanju Srbije. S druge strane, diverzifikacija izvora snabdevanja energijom, koju Zapad traži od naše zemlje, predstavlja političku meru. Takav zahtev američke administracije definisan je kroz tačku osam nedavno potpisanog Vašingtonskog sporazuma. Konkretnije, SAD su želele da se više prebacimo na američki LNG - tečni gas. Predsednik Aleksandar Vučić je istakao da je uspeo iz sporazuma da izbaci tu obavezu i naglasio da Srbija sigurno neće kupovati skuplji plavi energent, već najpovoljniji na tržištu.\nOvo je geopolitička bitka na evropskom kontinentu u kojoj su glavni rivali SAD i Rusija. U toj utakmici "Gasprom" beleži stalni porast isporuka, a velike evropske kompanije sa njim grade i dele gasovode, jer im se isplati. Rusija je postala drugi najveći snabdevač evropskog tržišta i kada je u pitanju LNG, jer je među najjeftinijim na svetu. Srećko Đukić, bivši diplomata i poznavalac gasnih prilika na globalnom tržištu, objašnjava, za "Novosti", da SAD žele da Evropa smanji zavisnost od ruskog gasa iz cevi.\nRF vodeći snabdevač Evrope\nUGLEDNI magazin "Petroleum ekonomist", prenoseći zaključke sa energetskog foruma odžanog u Londonu, navodi da je cena ruskog tečnog prirodnog gasa na evropskom tržištu među najjeftinijima na svetu.\n- Zbog toga je Rusija postala drugi najveći snabdevač Evrope LNG-om prošle godine, posle Katara, prestižući ostale ključne dobavljače, među kojima su Nigerija i Alžir - ističe se u tekstu. - Iako politička zabrinutost prati izvoz ruskog gasa u Evropu, cene često prevladavaju politiku. U Briselu će se uvek čuti politički motivisani glasovi koji traže više uvoza američkog LNG-a. Ali korisnici i trgovci će reći da ekonomskog smisla ima samo da preuzmemo najjeftiniji gas za naše kupce.\nStručnjaci ističu da trenutno ne postoji nikakva mogućnost da naša zemlja nabavlja bilo koji drugi gas osim ruskog, a u perspektivi se očekuje da ćemo imati infrastrukturu za dopremanje tečnog gasa, ali je on sada na tržištu skuplji. Srbija kupuje plavi energent od Rusije, i on do nas stiže samo jednom trasom, preko Ukrajine i Mađarske. Kada se govori o mogućim alternativnim izvorima snabdevanja gasom, mnogi energetski stručnjaci smatraju da je realno da će Srbija u skorijoj budućnosti moći da nabavlja LNG sa plutajućeg terminala u grčkoj luci u Aleksandropolisu, koji bi, prema najavama, trebalo da bude završen krajem 2022. godine. To će omogućiti interkonektor Niš-Sofija, na koji se nastavlja gasovod koji grade Grčka i Bugarska, a koji je povezan sa ovim LNG terminalom. Direktor "Srbijagasa" Dušan Bajatović nedavno je kazao da se gradnja srpske deonice ove konekcije sa Bugarskom mogla da bude završena do 2022. godine. On je istakao da je Srbija na terminalu u Aleksandropolisu rezervisala 500 miliona kubnih metara LNG-a.\nU Srbiju bi mogao da stiže tečni prirodni gas i iz Hrvatske, sa terminala na ostrvu Krk, koji bi trebalo da počne da radi sledeće godine, ali sve količine su već rasprodate. Postoji mogućnost i da Srbija obezbedi gas iz "Južnog gasnog koridora", koji bi mogao iz Turske ili Grčke da dolazi u Bugarsku, a odatle u našu zemlju. Tuda se doprema gas iz azerbejdžanskog polja Šah Deniz 2, međutim, njegovi kapaciteti za Evropu, 10 milijardi kubnih metara, već su zakupljeni.\nU javnosti je predstavljeno da će se odatle nabavljati isključivo američki tečni gas, ali Đukić navodi da će Srbija moći da ga kupuje od svih zemalja koje ga tu budu dopremale i prodavale po konkurentim cenama.\n- Snabdevanje LNG-om iz luke u Aleksandropolisu je realna opcija za Srbiju i perspektiva kada se govori o diverzifikaciji - naglašava Đukić. - Nekada je LNG bio dva puta skuplji, ali sada je konkurentan. Kako se povećava ponuda, pada cena. U proseku je oko 50 odsto skuplji od gasa iz cevi. Njegova cena se formira na spot-tržištu, pa su i variranja velika.\nS druge strane, Vojislav Vuletić, iz Udruženja za gas, smatra da će to postati realnost tek za deceniju.\n- Tog terminala još nema, a i kada se izgradi, ništa ne znači ako nema gasa - ističe Vuletić za naš list. - I Poljaci su izgradili terminal, pa su dobili jedan tanker od Amerikanaca. Proizvodni kapacitet američkog LNG-a zadovoljava oko 10 odsto ukupne evropske godišnje potrošnje gasa. Najveći proizvođač tečnog gasa je Katar, ali 90 odsto svoje proizvodnje prodaje Kini, Južnoj Koreji i Japanu.\nOn ukazuje da je jedino realan "balkanski tok", odnosno drugi krak "Turskog toka", kojim će ruski gas, preko Bugarske, stizati do Srbije.\nSrbija Gas energetsko snabdevanje ruski gas


Primera - Sevilji prijao matine termin - Sportske.net\nAndalužani zabeležili devetu pobedu u šampionatu i prebacili pritisak na Barselonu.\nLE - Žreb postavljen, povlašćeni se mole da izbegnu jedan tim!LE - Vidi još jednom ravnopravan sa Čelsijem, nije stigla pomoć iz Soluna!LE: Devet srpskih igrača na terenu, četvorica na klupiKup kralja - Barsa u Valensiji, Realov "deža vi", nekoliko zanimljivih parova i duel bivših igrača "Večitih"Milan - 43 miliona u kasi, gorčina u klubu!\nPrvi nedeljni meč 16. kola španske Primere odigran je u matine terminu na stadionu "Ramon Sančes Pishuan".\nSevilja je ugostila Đironu i slavila sa 2:0 (0:0) čime je pritisak prebacila na Barselonu koja kasnije danas gostuje Levanteu.\nOdluka o pobedniku na "Pishuanu" pala je u prvom delu nastavka. Ever Banega je doveo Sevilju u vođstvo golom iz penala koji je iznudio Andre Sivla, a devet minuta kasnije prednost je duplirao Pablo Sarabija nakon prelepe akcije i asistencije Ben Jedera.\nIspostavilo se da je Sarabija postavio konačan rezultat utakmice, pošto do poslednjeg sudijskog zvižduka više nije bilo golova.\nSevilja je pobedom nad Đironom preskočila Atletiko Madrid i vratila se na drugo mesto, a Barselona će morati da dođe do bod(ov)a ukoliko želi da zadrži prednost u odnosu na pratioce.


Radio Šumadinac > Forum > OPŠTI FORUMI > Sport > Rukomet > Rukometasice Srbije eliminisane sa prvenstva Evrope\n12.12.2014 22:58 #1\nOSIJEK - Vicešampionke sveta, rukometašice Srbije, nisu uspele da se plasiraju u drugu fazu prvenstva Evrope pošto su večeras u Osijeku, u poslednjem kolu D grupe, izgubile od selekcije Slovačke sa 23:21 (6:11).\nSrpske rukometašice ispustile su iz ruku praktično dobijenu utakmicu, jer su početkom drugog poluvremena imale šest golova prednosti (12:6). U nastavku je usledio gotovo neshvatljiv pad u igri, popustile su sve linije tima, a kola koja su krenula nizbrdo borbene Slovakinje su samo pogurale i gotovo rutinski došle do trijumfa.\nReprezentacija Srbije odlično je odigrala prvo poluvreme, bila je to sasvim druga slika u odnosu na prethodni duel sa Francuskom. Angažovane i u napadu i u odbrani rešetale su protivničku mrežu iz svih pozicija, pa se činilo da će bez ikakvih teškoća ostvariti cilj i proći u drugi krug šampionata u Hrvatskoj i Mađarskoj.\nU drugom delu, međutim, gotovo da nisu mogle da se prepoznaju. Nesigurne i statične, sa velikim problemima u realizaciji napada, prokockale su brojne šanse i, pritom, nisu iskoristile ukupno čak pet sedmeraca.\nKrah je najavljen u 49. minutu kada su Slovakinje prvi put povele na utakmici (16:15), bez obzira što se do kraja ipak ukazala nada da Srbija može do presudna dva boda posle golova Dragane Cvijić za vođstvo od 20:19 i Biljane Bandelijer za 21:20.\nU odlučujućim trenucima kao da se letargija uvukla u redove srpske reprezentacije, nije bilo žestine i odlučnosti, što je, s druge strane, krasilo tim Slovačke.\nSve je rešeno kada je u dramatičnoj završnici kapiten Andrea Lekić promašila sedmerac nepun minut pre zvuka sirene pri rezultatu 21:21, ohrabrene Slovakinje nisu praštale takve greške i sasvim zasluženo dotukle grogiranog protivnika.\nNajefikasnija u srpskom timu bila je Dragana Cvijic sa šest golova, dok je reprezentaciju Slovačke do trijumfa predvodila Lidija Jakubišova sa osam.\nZadnji Post: 20.08.2014, 19:03


PočetnaVestiMultimedijaTelevizoriLG objavio cene za neke od ovogodišnjih OLED TV modela\n18.03.2019 16:10 | 0 Multimedija\nLG je svoju novu 2019 OLED TV liniju prikazao nedavno, a kompanija je konačno u poziciji da potvrdi koliko će ovi televizori koštati. S obzirom na to da LG kreira premijum OLED TV uređaje, njihova cena je usklađena sa karakteristikama koje nude.\nLG će svoje nove 2019 C9 i E9 serije početi da isporučuje narednog meseca. C9 serija uključuje 65-inčni model (3499 dolara) i 55-inčni model (2499 dolara), dok E9 ima varijantu od 65 inča. Takođe, postojaće i 55-inčni E9, sa cenom od 3299 dolara, kao i 77-inčni C9 model koji će koštati 6999 dolara. Navedeni televizori stižu tokom maja i juna.\nPogledajte još: LG predstavio prvi svetski OLED TV koji se uvija\nJužnokorejska kompanija će takođe objaviti i osveženi LG "Walpaper" TV, koji će biti dostupan u varijantama od 65 i 75 inča, kada se budu pojavili u prodaji ovog juna. Podrška za Apple AirPlay 2 je jedna od novih funkcija koje karakterišu najnovije LG televizore.\nVeliki broj korisnika takođe s nestrpljenjem očekuje LG OLED TV koji se uvija, a koji je prezentovan tokom ovogodišnjeg CES sajma. Kompanija je istakla da će sa isporukom ovog modela početi u narednim mesecima, ali nije poznato po kojoj ceni.


“SLUČAJ IKONA” Dodik bio u Tužilaštvu BiH, čeka se zvanično obavještenje – Banjaluka24\nPredsjedavajući Predsjedništva BiH i lider SNSD Milorad Dodik boravio je danas u Tužilaštvu BiH.\nTa informacija još zvanično nije potrđena ni iz Tužilaštva BiH, ni iz Dodikovog kabineta, ali su kamere novinara koji su se tamo nalazili zabilježile trenutak kada kolona automobila pod pratnjom, u kojoj se nalazio Dodikov “mercedes“, ulazi i izlazi iz prostorija Tužilaštva BiH u Sarajevu.\nNije poznato u kom svojstvu je Dodik saslušan, niti u kom predmetu. Međutim, izvori Srskainfo tvrde da se radi o slučaju „Ikona“, odnosno o istrazi koju Tužilaštvo BiH vodi o spornoj ikoni koju je Dodik poklonio ruskom šefu diplomatije Sergeju Lavrovu, ali je on potom vratio u BiH, jer Ukrajina tvrdi da predmet pripada njoj.\nTužilaštvo je ranije saopštilo da će saslušati sva tri člana Predsjedništva BiH.\nInspektori ponovo pretresali kafiće u Banjaluci i Prijedoru


Dejan Bogunović novi predsednik Odbora Poslovnog udruženja „Srbijatransport“ - Arriva\nArriva.rs > News > Dejan Bogunović novi predsednik Odbora Poslovnog udruženja „Srbijatransport“\nDejan Bogunović novi predsednik Odbora Poslovnog udruženja „Srbijatransport“\nNa sednici Odbora direktora Poslovnog udruženja drumskog saobraćaja „Srbijatransport“, za predsednika Odbora direktora jednoglasno je izabran Dejan Bogunović, generalni direktor kompanije Arriva Srbija.\n„Za mene je ovo velika čast, i ujedno velika odgovornost. Kroz mandat, potenciraću dva najvažnija segmenta u domaćoj industriji transporta i logistike. Prvi se odnosi na borbu protiv sive ekonomije, i skretanje pažnje javnosti na nebezbednost u radu nelegalnih prevoznika, zbog čega je neophodno preduzeti mere kako bi se oni podveli pod zakonske okvire i sprečio ovakav vid poslovanja. Drugi važan segment koji pogađa sve prevoznike je odliv profesionalnih vozača iz zemlje, imajući u vidu da je u proteklih nekoliko godina Srbiju napustilo preko 5.000 profesionalnih vozača. Kompanija Arriva i Udruženje pokrenuli su inicijativu koja je upućena nadležnim ministarstvima, sa ciljem da se pronađe sistemsko rešenje za ovaj problem. U javnosti smo već prepoznati kao glavni pokretači te teme, a naši dalji napori biće usmereni ka ostvarivanju ove inicijative“, istakao je Dejan Bogunović, generalni direktor kompanije Arriva, zahvalivši se svim članovima Odbora na podršci i ukazanom poverenju.\nPoslovno udruženje drumskog saobraćaja „Srbijatransport“ osnovano je 1951. godine i ima 512 članova, od toga 94 prevoznika koji obavljaju delatnost prevoza putnika u javnom drumskom saobraćaju i 418 provrednih društava koji obavljaju delatnost drumskog prevoza tereta.\nGoran Aleksić, direktor ovog Udruženja ističe da su svi članovi Odbora dali podršku novom predsedniku za dalji uspešan rad i aktivnosti u cilju uticaja na uspostavljanje konkurentnosti u sektoru drumskog saobraćaja. Aleksić ističe da je uspostavljanje fiskalizacije i digitalizacije fizičkog i materijalnog poslovanja u javnom prevozu putnika kao i rešavanje sistemskog problema nedostatka vozača i stvaranje ekonomskog održivog poslovnog ambijenta prioritet.\nGRAD BEOGRAD DOBIO 25 NOVIH AUTOBUSA\nKompanija Arriva Litas uvodi u sistem gradskog saobraćaja u Beogradu novih 25 autobusa sa EURO VI motorom


Beta 20. novembra 2019. 20:10\n„Podržavamo planove Vlade Hrvatske tokom predsedavanja EU da dodje do sastanka sa zemljama Zapadnog Balkana. Važno je da ispunimo preduslove da se ponovo pokrenu pristupni pregovori sa Severnom Makedonijom i Albanijom. Žao nam je što to nije uspelo na prošlom Evropskom savetu“, rekla je Merkel na konferenciji za novinare posle susreta s Plenkovićem.\nVezano uz proširenje EU, ona je rekla da mora da postoji „realistična perspektiva pristupanja EU za zemlje Zapadnog Balkana“ i ocenila da ne bi bilo dobro da se EU okrene od obećanog.\n„Moramo s Francuskom razgovorati koji se elementi mogu poboljšati i promeniti u pristupnim pregovorima, spremni smo na razgovore iako već danas postoji ceo niz fleksibilnosti u procesu…Želimo se usaglasiti čim pre da bismo u konkretnim slučajevima mogli napredovati“, rekla je Merkel.\n„Problemi koje rešimo za vreme hrvatskog predsedavanja neće morati da se rešavaju u vreme našeg predsedavanja i zato je važno da saradjujemo“, dodala je nemačka kancelarka.\nNa pitanje novinara može li Hrvatska preuzeti predsedavanje EU ako je optužuju za kršenje prava migranata na granici s BiH, Merkel je odgovorila da se „perspektiva zemlje koja štiti spoljnu granicu EU razlikuje od one koju imaju članice u srcu šengenskog prostora“.\nOna je ocenila da je Hrvatska „puno toga učinila kako bi stvorila uslove za pristup šengenskom prostoru“ i da će na to skrenuti pažnju kada se u Nemačkoj bude raspravljalo o ulasku Hrvatske u šengenski prostor.\nŠto se tiče bilateralnih odnosa dve države, Merkel je rekla da medju njima nema problema, ali da treba ojačati privrednu saradnju.\nHrvatski premijer i lider Hrvatske demokratske zajednice Andrej Plenković ocenio je da su odnosi dve zemlje prijateljski i da kroz politički dijalog treba unapredjivati i ekonomsku saradnju.\nŠto se tiče hrvatskog predsedavanja EU u prvoj polovini iduće godine, Plenković je istakao da je za Hrvatsku posebno važno da do sastanka na vrhu izmedju država članica EU i država jugoistočne Evrope u maju u Zagrebu bude pronadjeno rešenje za situaciju vezano uz otvaranje pristupnih pregovora za Severnu Makedoniju i Albaniju.\nHrvatski premijer je ponovio da pregovarački okvir koji se koristi za Crnu Goru i Srbiju već omogućuje suspenziju i vraćanje na privremeno zatvorena poglavlja (reverzibilnost procesa) i zato smatra da nisu potrebni „filteri“ koje predlaže Francuska.